
Liefde lê nader as wat jy dink by Sterns' 






Sterns is vir lieflike diamant- 
ringe. Vanaf R99. 

Sterns laat al jou liefdesdrome waar 
word met sê `n diamantkeuse, sulke 
waarde en sulke maklike afbetaling, 
dat daar niemand is wat jou méér kan 
aanbied nie. 

Sterns is immers die oorspronklike 
- tuiste van foutvrye diamante. Dié dat 

Er Sterns jou selfs `n weeldewittebrood 
“T-LOVE-YOU' teen 'n spesiale verlaagde prys kan 

Trouring Vanaf R120 bied! 

Diamantring Vanaf R375 Ons verwelkom alle krediet- 
kaarte: Barclaykaart, Diners, 
American Express, Standard, 
Wesbank. 


STERNS 


Die tuiste van foutvrye diamante 














*Daar's 'n Sterns-diamantwinkel 
in jou omgewing. 











DAGDROOM 
Trouring Vanaf R84 
Diamantring Vanaf R185 






Marietjie Vanaf R250 
BARKER MCCORMAC 9198/A 

kom na ons vir die nuutste di 
ontwerpe in Merton en Print Design 
troukaartjies en musikale trou-albums... 

Om na 'n termyn van byna veertig jaar die 
redakteurspen te moet neerlê is nie so maklik nie. 
In die tyd het ek as't ware met Die Hervormer 
,getroud' geraak. Dit het so langsmarhand 'n deel 
van my lewe geword. Die redakteurskap verg veel 
tyd en aandag, want 'n mens word dan so min of 
meer beskou as die mondstuk van die kerk. En om 
so leiding te kan gee, moet 'n mens op die hoogte 
van sake bly, nie alleen van jou eie kerk se beginsels, 
sy doen en late nie, maar ook in veel wyer verband. 
Jy moet kennis neem van die denke en aktiwiteite 
van ander kerke in binne- en buiteland, sowel as van 
die teologiese strominge. 





` ; ope 
Ds. Jac. v. Belkum eerste redakteur van 
Die Hervormer 1909 tot 1925. 


My voorganger redakteurs was 'n paar groot 
manne. Die pionier was die stigter van ons blad, 
wyle ds. Jac. van Belkum. Dit het klein begin, maar 
in die geloof en met die wete dat die dag van kleine 
dinge, volgens die profetiese woord, nie verag moet 
word nie. Hy is opgevolg in 1928 deur prof. dr. S. P. 
Engelbrecht, die ou historikus van die kerk. Hy het 
voortgebou op die fondamente wat sy voorganger 
gelê het. Na hom het wyle broer Theuns vir 'n kort 
tydjie (1934-1937) waargeneem. Op sy versoek 
moes ek al in die Junie-uitgawe van 1937 'n hoof- 
artikel skrywe. Dit was 'n antwoord op 'n paar hoof- 

artikels van wyle ds. J. V. Coetzee, die destydse 
redakteur van Die Kerkblad, die amptelike orgaan 
van die Gereformeerde Kerk. Dit het oor die gesange- 
kwessie gegaan. In die uitgawes van Junie, Julie en 
Augustus 1937 het ek repliek gelewer en die stand- 
punt van die Hervormde Kerk ten opsigte van die 
gesange gestel. Dit was terselfdertyd my intrede as 
redakteur by Die Hervormer en my buiging voor die 
leserspubliek van ons orgaan. 





Prof. dr. S. P. Engelbrecht tweede 
redakteur 1928 tot 1934. 


Vanaf die begindae het die intekening gereeld 
gestyg en nou reeds die 38 712 merk bereik. Die 
groei van Die Hervormer in die ongeveer veertig jaar 
is simptomaties, dit wil sê is 'n aanduiding van die 
groei van die kerk gedurende dieselfde tyd. In 1937 
was daar in die kerk 34 predikante en 64 gemeenets. 
Nou is daar onder die seënende hand van die Here 
meer as 200 leraars en 267 gemeentes. Destyds was 
daar nogal probleme met die insameling van die 


[7] Na volgende bladsy 





Ds. T.F.J. Dreyer en ds. Joh. Dreyer wat opvolgers van prof. Engelbrecht as redak- 
teur. Eersgenoemde 1934 tot 1937 en laasgenoemde 1937 tot 1976. 


intekengelde. Nou onder die flinke organisasie van 
die kerk se administrateur en sy personeel, by die 
kerkkantoor sowel as by die Weeshuis drukkery, 
bestaan die probleem nie meer nie. 

In Die Hervormer het in die loop van die jare 
nuwe rubrieke en ander stukke gekom soos die 
Vraebus, Uit ander blaaie, veral uit die buiteland, 
bladvullings en verskillende van hierdie nuwe 
rubriekidees het later navolging in ander blaaie ge- 
vind. 

As ek nou terugsien op die 40 jaar oue pad wat 
ek deur Gods genade met Die Hervormer geloop het, 
dan moet ek met groot dankbaarheid uitroep: Eben- 
haeser, tot hiertoe hy die Here gehelp. 

By die 500 hoofartikels is geskryf behalwe nog 
ander stukke in bykans elke uitgawe. 

,Behalwe dit alles (was daar nog) my daag- 
likse bekommernis, die sorg vir die gemeente”, soos 
Paulus skrywe aan die Korinthiese gemeente (II Kor. 
11:28). Maar ,,deur die genade van God wat aan 
my gegee is kon ek met veel vreugde daarmee vol- 
hou. Want ek moet erken, dat ek die maandelikse 
wederkerige taak aan Die Hervormer met vreugde 
vervul het, en juis daarom lê ek teen wil en dank 
die pen neer. 

Maar ek is as gevolg van versoeke tot my gerig 
nie van voorneme om dit vir goed neer te lê nie. 
My voorreg van soveel tientalle jare om maandeliks 
met soveel tienduisende lesers te ,,gesels”, gaan ek 
nie ten volle prysgee nie. Inteendeel, wil ek D.V. die 
gesprek met my ou lesers in ander verband voortsit 
naamlik in die vorm van 'n maandelikse brief in 





Prof. dr. F. J. van Zyl wat as waar- 

nemende redakteur in 1976 benoem is 

totdat 'n ondersoek na die toekoms 
van Die Hervormer afgehandel is. 


navolging van die briewe van oom Sarel (ds. Van 
Belkum) in Die Hervormer van jare gelede. 


En hiermee groet ek u dan as redakteur met die 
stellige verwagting dat prof. F. J. van Zyl wat van 
nou af gaan waarneem as redakteur dieselfde steun 
en medewerking en waardering sal ontvang as wat 
my te beurt geval het. 


Joh. Dreyer 


BY DIE BEEINDIGING VAN 
DIE REDAKTEURSKAP VAN 
DS. JOHANNES DREYER 


Wanneer ds. Johannes Dreyer aan die einde van 
Oktober die redakteurspen van Die Hervormer neerlê, 
sal dit die einde van die pad van 'n pen wees wat 
lank en vrugbaar gevloei het. As 'n mens daaraan 
dink dat ds. Dreyer reeds byna die ouderdom bereik 


[7] Blaai om 

— DIE BEEINDIGING VAN 'N REDAKTEURSKAP — 


C] Van vorige bladsy 


het wat volgens die Bybel slegs vir die baie sterkes 
beskore is, en as jy dink aan die rekordverbintenis 
met die gemeente Potchefstroom as predikant en 
met Die Hervormer as redakteur, en as 'n mens 
daarby dink aan die frisheid en flinkheid van gees 
waarmee hy sy pligte nog verrig, is dit geregverdig 
om hom met 'n uitdrukking wat aan die atletiek ont- 
leen is, te bestempel as 'n marathon-mens. Hy het 
inderdaad lang afstande in die diens van kerk en 
volk afgelê. Van belang is egter nie net die lengte 
van die afgelegde paaie nie, maar die wyse waarop 
dit geskied het: die bekwaamheid, die ywer, die 
getrouheid, die vrugbaarheid, die eerbaarheid. 


Langafstandprestasies verg 'n besondere lig- 
gaamlike en geestelike toerusting. Die lang diens van 
byna veertig jaar wat ds. Dreyer as redakteur van 
Die Hervormer gelewer het, sou nie moontlik gewees 
het sonder die nodige geestelike fiksheid en teolo- 
giese stamina nie. Dit kom egter nie vanself nie en 
dit kan ook nie instandgehou word nie tensy 'n mens 
jou self aan 'n baie strenge dissipline van sistema- 
tiese en volgehoue studie onderwerp. As 'n mens 
maar net dink aan die geweldige veranderinge wat 
daar in kerk en wêreld plaasgevind het gedurende 
die redakteurskap van ds. Dreyer en die kommentaar 
wat gedurig daarop gelewer moes word in inleidings- 
en ander artikels, kan 'n mens 'n vae beeld vorm van 
die wye belesenheid wat noodsaaklik was om dit te 
vermag. 'n Paar van die belangrikste veranderinge 
waaraan ons dink is, 


die merkwaardige groei van ons eie kerk, 
sy vestiging in stedelike en nywerheids- 
gebiede en alles wat daarmee saamgaan; 
die ontstaan van ekumeniese organisasies 
en veral die Wêreldraad van Kerke, ons 
aanvanklike verbintenis en laterebreuk met 
hierdie organisasie: die groot teologiese 
veranderinge soos bepaal deur die invloed 
van die teologie van Karl Barth en die 
nuwe teologie van éns dag. Barth met die 
klem op die wêreld en die Woord van God, 
die nuwe teologie met die klem op die 
wêreld en die woord van die mens; die 
geweldige politieke verandering in die 
wêreld sedert die tweede wêreldoorlog, die 
selfstandigwording van baie nasies, die ver- 
anderinge in Afrika, die aanslag van die 
kommunistiese magte op Suider-Afrika, 
e.s.m. 


Die Hervormer is die lyfblad, die mondstuk, die 
spreekbuis, nie van die redakteur nie, maar van die 
kerk. Dit juis maak die verantwoordelikheid van die 
redakteur so ontsaglik groot en sy taak so besonder 
moeilik. Dit is nie so seer sy eie beskouings en op- 
vattings wat hy in die kerk en in die wêreld bekend 
wil laat word nie, maar dis die opvattings van die 

kerk wat hy moet verwoord. Buitestanders se opinie 
oor die kerk word bepaal deur wat die redakteur van 
die mondstuk van die kerk sê. Hy moet sy vinger 
dus baie duidelik en seker op die polsslag van die 
kerk hê, want anders sal hy nie in staat wees om 
tolk van die kerk se gevoelens te wees nie. Wat die 
kerk dink, moet hy dikwels self vir die kerk uitspel 
en sodoende nie net die kerk se denke uitdra nie, 
maar dit dikwels ook vorm en veral formuleer. Hy 
moet 'n fyngevoeligheid ontwikkel om wat werklik 
aktueel is ook aan. die wêreld te sê, want die kerk 
het 'n getuienistaak teenoor die wêreld te verrig. 
Ook hy dra die verantwoordelikheid om nie 'n ver- 
keerde beeld van die kerk in die wêreld uit te dra nie. 


Ds. Dreyer het op voortreflike wyse daarin ge- 
slaag om hierdie wye verantwoordelikheid met 
onderskeiding gedurende sy redakteurskap te dra. 
Hy het van Die Hervormer 'n waardige en gesagheb- 
bende stem in ons Afrikaanse samelewing gemaak. 
Innerlik en uiterlik laat hy 'n blad na met prestige en 
aansien. Hy het die vermoë besit om wat hy wou sê 
duidelik en verstaanbaar te formuleer. Sonder dra- 
matiese vrtoon het hy die wesenlike van 'n saak 
Op rustige en oortuigende, maar veral eenvoudige 
wyse, bekend laat word. 


lemand wat so lank so innig met sy hele wese 
verbind was met Die Hervormer, groei vanself- 
sprekend sê daarmee saam en daaraan vas, dat dit 
deel van sy lewe moet word. Ongetwyfeld is dit 
seker vir ds. Dreyer nie maklik om die pen nou neer 
te lê nie. Dit gebeur seker nie sonder 'n tikkie hart- 
seer nie. Maar dit gebeur seker ook nie sonder die 
gelowige wete dat daar 'n tyd vir alles is nie. Van 
€en ding kan hy verseker wees, en dit is dat die kerk 
ontsaglike hoë waardering het vir die pragtige werk 
wat hy 'n lewe lank i.v.m. Die Hervormer verrig het. 
Die kerk is dankbaar vir die gawe aan hom van so 
'n talentvolle en bekwame dienaar van die Woord, 
wat op hierdie bepaalde gebied kerk en koninkryk 
so baie jare lank met soveel getrouheid gedien het. 


F. J. van Zyl 


Die geloof is nie 'n saak van mens- 
like doen en ervaring nie, maar uitslui- 
tend 'n vashouding van die Woord. Die 
gelowige besit sy lewe in niks anders 
as in die genade, en ook dat hy daaraan 


vashou, is geen menslike moontlikheid 
nie, maar uitsluitlik die werk van God. 


Kohlbrugge 


Oordenking 
KERKHERVORMING 


Lees: 1 Kon. 19; 1-18. 

Teks: 1 Kon. 19; 18: 
Maar Ek sal seweduisend in Israel 
laat oorbly, al die knieë wat nie 
voor Baal gekniel en elke mond 
wat hom nie gesoen het nie. 





In die hoofstuk voor die gelese ge- 
deelte word die bekende geskiedenis 
verhaal waarin Elia se gebed, om vuur 
uit die hemel verhoor is. Hy het daarop 
die Baalprofete laat doodmaak. Die god- 
delose Isebel laat hom weet dat hy ook 
nou sou sterwe. Elia vlug die woestyn 
in en onder 'n besembos gaan hy lê 
met die wens om te sterwe — hy het 
baie geywer vir die Here. Maar die Here 
laat hom twee keer eet, sodat hy sy 
lang reis na Horeb sou kon voortsit. 
Elia bid om te sterwe en sê telkens dat 
hy alleen oorgebly het van die wat in 
die Here glo. Maar uiteindelik sê die 
Here Hy sal seweduisend in Israel laat 
oorbly. 


DS. J. J. STEENKAMP 


Vir Elia was hyself al een wat oor- 
gebly het van die hele Godsvolk, maar 
die Here sal nog seweduisend laat oor- 
bly. Dus, hoewel Elia nie eens daarvan 
bewus was dat daar nog ander gelowi- 
ges oor was nie, was daar tog nog 
seweduisend. Dus, die kerk het steeds 
bestaan, al het dit gelyk asof die hele 
kerk met Elia op pad was om uit te 
sterf. Hoewel die kerk nie gesien kon 
word nie, en na Elia se oordeel heelte- 
mal uitgewis was, het die Here sy volk 
nog steeds bewaar. Elia het gedink dat 
al sy werk die kerk in stand moes hou 
en toe hy niks van sy werk kon sien 
nie, het hy aangeneem dat die diens 
van die Here op aarde beëindig was. 


Ons sien" dus drie sake: 


Elia het gedink sy werk sou die kerk 
in stand hou. 


Die kerk was steeds daar, hoewel 
nie meer sigbaar nie. 


Die Here hou self sy kerk in stand. 

Hierdie Skrifgedeelte en die boodskap 
daarvan was baie belangrik vir die Her- 
vormers in verband met die leer oor die 
kerk in die tyd van die Hervorming. 
Daarom skenk ons by die herdenking 
van die Hervorming weer aandag daar- 
aan. 


'n Belangrike aanklag van die Room- 
se Katolieke kerk teen die Hervormers 
was dat hulle geen kerk gehad het nie. 
Die Roomse Katolieke kerk het beweer 
dat die kerk altyd sigbaar is en dat 


ONSIGBAAR MAAR TOG! 


hierdie sigbare kerk verteenwoordig 
word deur die pous en die orde van die 
Roomse kerk, d.w.s. vir hulle moes die 
kerk gesien kon word. Dit het beteken 
dat alleen dê&r 'n kerk was waar die 
pous sy mag kon uitoefen deur middel 
van priesters. Al sou daar duisende ge- 
lowige Christene op aarde wees en die 
pous was nie daar nie, was daar geen 
kerk volgens Rome nie. Die Hervormers 
het volgens die heilige Skrife anders 
geglo. Hulle het getuig dat die kerk kan 
bestaan sonder om sigbaar te wees, 
want vir die mens wat in Christus glo, 
is baie aardse dinge nuttig maar nie 
noodsaaklik nie. Die kerk word daarom 
nie geken deur 'n sigbare gestalte nie. 
Dit is nie uiterlike sake wat die wese 
van die kerk bepaal nie. Die kerk be- 
staan dus nie uit al die kerkgeboue op 
die wêreld nie en allermins uit die groot 
Pieterskerk in Rome met sy wonderlike 
kunswerke. Net so min bestaan die kerk 
uit die kantore van die Wêreldraad van 
Kerke in Genêve. 

Waar is die kerk dan?, sou 'n mens 
kon vra. Wat bepaal die wese van die 
kerk? Die antwoord is dat die kerk 'n 
geloofsgemeenskap is. Die kerk is daar 
waar: 

die Woord van God suiwer gepreek 
word; 

die sakramente volgens die instelling 
van Christus bedien word; en 

die tug uitgeoefen word. 

Hierdie drie kenmerke het die Her- 
vormers teenoor Rome betuig. Daarom 
is dit so dat die kerk op enige plek is, 
as daar maar aan hierdie drie voorwaar- 
des voldoen word. Ons sien dus dat die 
Hervormers dieselfde kennis opgedoen 
het as Elia: 

die kerk is nie afhanklik van mense- 
werk nie; 

die kerk hoef nie sigbaar te wees om 
te bestaan nie; 

die Here hou self sy kerk in stand. 


Al hierdie sake dui daarop dat die 
aardse dinge vir die kerk nuttig is, maar 
nie noodsaaklik nie. Dit is nuttig dat 
daar predikante, ouderlinge en diakens 
is, maar die kerk is nie van hulle af- 
hanklik nie. Dit is nuttig dat ons die 
kerk kan sien, maar die kerk se bestaan 
hang nie daarvan af nie. Dit is goed 
dat mense vir die kerk se instandhou- 
ding werk, maar dis nie noodsaaklik 
nie. God is almagtig. Hy laat die werk 
van sy hande nie vaar nie 


Ons herdenk die Hervormina. Ons 
doen dit in dankbaarheid, omdat die 
Here sy kerk destyds van die Roomse 
afgodery gered het, sodat ons ook van- 


dag nog in die kerk mag leef. Daarom is 
dit vir ons goed dat ons weer kyk na 
die lesse wat die Hervormers uit die hei- 
lige Skrif geleer het. Dit is vir ons nuttig 
dat daar mense is wat in die kerk werk. 
Die Here wil ook hê dat ons in sy diens 
moet staan. Maar bewaar ons as ons 
vandag soos Elia of die pous begin dink 
dat die kerk van ons afhanklik is! Die 
kerk is daar, die Here nooi ons om lid- 
mate te wees. Dis vir ons 'n voorreg. 
Laat ons egter nie dink dat dit vir die 
kerk 'n voorreg is dat ons daar is nie. 


Dit is vir die kerk vandag nog nuttig 
om sigbaar te wees. Dit is goed dat ons 
as gemeentes vergader, maar laat ons 
ons nie daarby inlaat om die kerk nog 
sigbaarder te maak soos wat die wêreld 
en ook ander kerke in Suid-Afrika van 
ons eis nie. Kortom, laat ons nie ons 
ore uitleen vir dié wat sê dat ons die 
kerk sigbaar moet maak as 'n eenheid, 
deur bv. wit en swart saam te laat 
aanbid nie. Dit het geen nut nie, want 
die kerk word daardeur nie méér kerk 
as wat hy reeds is nie. Laat ons dank- 
baar ons dienswerk in die kerk verrig 
en nie dink dat dit ons is wat die kerk 
in stand hou nie. Vandag, soos in die 
tyd van Elia en die Hervorming, hou die 
Heer sy kerk in stand, ,,al blaak die hel 
van woede”. Hy sal sy uitverkorenes 
behou, al is hulle vir ons mense-oog nie 
sigbaar nie. Sy naam ter eer. 


Amen. 

OORDENKING 


BIDDAG VIR GESAAIDES 





— NOGTANS SAL EK JUBEL — 


Teks: Hab. 3:17, 18: 


Alhoewel die vyeboom nie sal 
bloei en aan die wingerdstokke 
geen vrug sal wees nie, die drag 
van die olyfboom sal teleurstel en 
die saailande geen voedsel oplewer 
nie, die kleinvee uit die kraal ver- 
dwyn en geen beeste in die stalle 
sal wees nie... 


nogtans sal ek jubel in die Here, 
ek sal juig in die God van my heil. 


'n Biddag vir die oes. Daarmee wil 
ons sekerlik bely dat alle seën en voor- 
spoed uit die hand van die Here ont- 
vang word. Ons wil van die Gewer van 
die goeie bid dat ons arbeid en pogings 
om in ons lewensonderhoud te voorsien 
nie nodeloos en vrugteloos sal wees 
nie. Maar, wat ons nooit uit die oog 
kan verloor nie, is dat God nie verplig 
is om gunstig op ons gebed te reageer 
nie. Tewens ons verdien dit nooit. 





DS. R. P. BOTHA 





Dit bring ons by die moontlikheid dat 
ons 'n situasie kan beleef, 'n tyd tege- 
moet mag gaan, gelyk aan die wat 
Habakuk in vers 17 beskrywe. 'n Totale 
misoes en grootskaalse skade. Dan 
Staan die pertinente vraag: ons wat 
gebid het vir die oes en lewensonder- 
houd, hoe sal juis ons dan reageer? 
Sal ons dan saam met Habakuk kan 
bely: nogtans sal ek jubel in die Here, 
ek sal juig in die God van my heil! 


Dit gaan voorwaar nie daarom dat 
Habakuk 'n volmaakte bybelse figuur 
was, Soos ons dalk kan redeneer nie. 
Habakuk het ook sy probleme met die 
begrype en aanvaarding van die weë 
en beskikking van God gehad. In so 
'n mate selfs dat geleerdes as opskrif 
vir geskrifte daaroor praat van: Haba- 
kuk twis met God. (Hab. 1.) Maar dan 
sê Habakuk hy wil wag op die antwoord 
van die Here. Hy wil luister na wat 
God te sê het. En uit wat God hom ant- 
woord, begryp Habakuk dat die raads- 
plan van God ver oor mense-lewens en 
geslagte heen strek. Ver oor die lewe 
en bestaan van volke en nasies. God 
gebruik hulle wel maar so dat die eind- 
doel en bestemming soos deur God be- 
paal, verwesenlik word. In Gods almag 
is daardie einddoel en bestemming be- 
paal en verseker. Dis verseker in God 
se onkeerbare almag en onstuitbare wil. 
En daardie einddoel is altyd goed en 
reg. 


Nadat Habakuk geluister het, kom 
daar die begrip soos uitgedruk in 'n ge- 
loof en vertroue om te kan sê: al misluk 
alles, soos in vers 17 gestel, nogtans 
kan en sal hy juig en jubel in die Here. 
Dan begryp hy dat hy kan praat van 
heil vir hom in God, nieteenstaande die 
ergste teenspoed en skade. Want dit 
gaan in en by God om méér as dié lewe 
wat van brood en ander voedsel af- 
hanklik is. 


Kan Ons ons nou daarin indink om 
'n misoes te hê, of die algehele verlies 
van ons lewensonderhoud, wat dit ook- 
al mag wees, en dan te jubel in die 
Here, te juig in die God van ons heil? 
As ons huiwer, twyfel, dan moet ons 
ook maar eers soos Habakuk gaan luis- 
ter wat God vir ons te sê het, ja, reeds 
onomwonde vir ons in sy Woord op 
verskeie plekke gesê het. 


Die wonder van Gods Woord is juis 
dit dat as ons weer gaan kyk en gaan 
luister, vind ons dat sy woord nog die- 
selfde boodskap in die tyd van Jesus 
en daarna dra, as daardie vroeë woord 
aan Habakuk. Jesus verweer Hom teen 
die satan se versoeking met die nog 
vroeëre woord: jy sal nie van brood 
alleen lewe nie maar van elke Woord 
wat uit die mond van God uitgaan. Aan- 
sluitend daarby kry ons die vermanende 
opdrag: kyk na die voëls van die hemel 
en lelies van die veld waarvoor God 
sorg. Omdat Hy dan weet dat ons hier- 
die dinge nodig het en so dikwels selfs 
ongevraag daarin voorsien, is ons be- 
langrike taak: soek eers die koningkryk 
van God en al hierdie dinge sal vir julle 
bygevoeg word. 


Oor probleme, skade en ellende dra 
Paulus uit die geloof dié sekerheid in 
hom om: want ek reken dat die lyding 
van die teenwoordige tyd nie opweeg 
teen die heerlikheid wat aan ons ge- 
openbaar sal word nie. Dus, tereg sê 
Jesus: die lewe is meer as die voed- 
sel... en kry ons die kragtige Paulus- 
stelling: vir my is die lewe Christus en 
die sterwe wins. 


As ons dus soos Habakuk na God 
luister, sien ons dat dit steeds daarom 
gaan dat die heil in God bo die ellende 
en teëspoed van hierdie lewe uitstyg. 
Dat dit die belangrike by God is, is mos 
juis daarin duidelik dat God sy enige- 
gebore Seun tot in die dood aan die 
kruis gee, om daardie heil te bewerk- 
stellig en te bevestig. Dit het die oog 

op die ewige lewe en die volle geluk- 
saligheid wat ons te graag en te dikwels 
in die onvolmaakte van hierdie wêreld 
en tyd wil ontvang en geniet. 


Keer ons nou terug na die gedagte 
van misoes en probleme nieteenstaande 
ons gebed is die vraag nou: glo ons 
God op sy beloftes en versekering dat 
al sou ons liggaamlik in ons aardse 
ellende ondergaan, ,,tog sal die einde 
salig wees!” Dis hierdie vertroue wat 
spreek uit ons teks wat die grondslag 
van ons gebed vir die oes en lewens- 
onderhoud moet wees! Of, kan ons dalk 
redeneer dat dit dan nie nodig is om 
daarvoor te bid niel! 


Kyk, Jesus self leer ons bid. Gee ons 
vandag ons daaglikse brood. Ons moet 
voortdurend daarvoor bid, want ons 
bede is voortgesette belydenis van ons 
afhanklikheid van God. Maar ons moet 
nie twyfelend bid nie. Daarteen waarsku 
Jakobus in geen onsekere taal nie. Maar 
daardie bede moet altyd deur die wete 
van Gods ewige heil as hoogste ver- 
wagting gedra word. Totdat daardie 
verwagting egter in vervulling gaan, is 
dit ons voorreg om vir ons daaglikse 
brood te bid. En die wonder wat God 
in ons skep deur die geloof is dat al 
sou die vyeboom nie bloei en aan die 
wingerdstokke geen vrugte wees nie, 
die drag van die olyfboom sal teleurstel 
en die saailande geen voedsel oplewer 
nie, die kleinvee uit die kraal verdwyn 
en geen beeste in die stalle sal wees 
nie... nogtans sal ek jubel in die Here, 
ek sal juig in die God van my heil. 


Amen. 








VERGROTINGS 


in 
LEWENSKLEUR 


van u eie 
KIEKIE OF NEGATIEF 


W. E. CAREY 


MP WEIKIE R 
Posbus 177 — Krugersdorp 





JOHN KNOX 


,Die man wat nooit die aangesig van 
'n mens gevrees het nie.” 


John Knox staan in die geskiedenis 
van die Hervorming bekend as 'n baie 
moedige prediker. 'n Man wat in 'n 
verwarde tyd gelewe het, maar 'n man 
wat altyd getrag het om sy volk op die 
weg wat hy in die Woord van God ge- 
vind het, te lei. 'n Herder wat 'n held 
geword het. Onder die grotes van die 
reformasie beklee hy dan ook 'n baie 
vername plek. Hy was nie die grond- 
legger van die hervorming in Skotland 
nie, maar tog het God hierdie onver- 
skrokke, vurige en strenge man gebruik 
om te midde van brandstapels die ar- 
beid wat Hy deur ander begin het, met 
krag voort te sit en op die regte grond- 
slag te vestig. 


DS. B. J. ERASMUS 





Die sestiende eeu was 'n tyd van ver- 
warring. Byna in elke land sal daar 'n 
felle stryd oplaai tussen die Roomse 
kerk met sy priestergesag, sy Maria- 
verering en sy hele bygelowige kultus. 
Die opkomende geestelike stroom het 
geweier om die priestergesag te erken 
en het self in die Bybel gaan soek na 
die Weg, die Waarheid en die Lewe. 


Die kerk van Skotland was nie so 
slaafs onderworpe aan die Roomse ge- 
Sag soos in ander lande nie, maar tog 
is daar deur die hoë geestelike gesag 
'n onbeperkte mag uitgeoefen, terwyl 
die volk in diepe onkunde voortleef. 


Die lig van die suiwer evangelie sou 
egter ook oor hierdie land val. Die ge- 
skrifte van John Wycliffe is gretig deur 
die mense gelees en toe die Bybel in 
Skotland versprei word, kom vele in 
die naa bymekaar om dit te lees en te 
bestudeer. Die leer van die Hervormers 
in Duitsland gepredik met hulle beroep 
Oop: ,,daar staan geskrywe” het die 
Skotse volk aanaegrvp. Die deurwer- 
king daarvan word ook weldra geopen- 
baar: in Skotland kom die eerste pre- 
dikers maar ook die eerste martelaars. 


Die eerste offer was 'n jong man van 
koninklike bloed, Patrick Hamilton 
(1504-1528). Hy studeer te Marburg 
(Duitsland) maar was ook in aanraking 
met Luther en Melanchton te Witten- 
berg. As hy na sv vaderland terugkeer, 
begin hy met aroot vrymoedigheid te 
preek, maar word net so gou van ket- 
tery beskuldia en sterf in Februarie 1528 
'n marteldood. Deur sy prediking het 
die saak van die Hervorming egter ge- 
groei maar in die jare wat volg, is nog 
verdere vervolgings: die hoë geestelikes 


(150$—1$72) 





John Knox. 


van die Roomse kerk het niemand of 
niks ontsien nie. So sterk het die her- 
vorming wortel geskied dat die Skotse 
Parlement die vertaal en lees van die 
Heilige Skrif in 1543 in die Skotse taal 
magtig. Dit was egter net 'n tydelike 
toegewing want kort daarna het die 
ketterjagter, kardinaal Beaton, met 'n 
hewige vervolging teen die Protestante 
begin. Hyself word egter in 1546 ver- 
moor. 

In hierdie verwarde tyd word John 
Knox gebore. 

Maarten Luther is ten tye van sy ge- 
boorte nog slegs 'n ywerige student 
wat met alle mag na 'n magistersgraad 
in die regte streef. Johannes Calvyn 
was nog nie gebore nie. Knox se vader- 
land, toe nog 'n selfstandige staat, was 
arm en deur 'n volk bewoon wat nog 
nie al die invloede van die beskawing 
ondergaan het nie en weinig welvaart 
geniet het. 


Van sy eerste jare is min bekend en 
sy geboortejaar staan ook nie vas nie. 
Oor die plek waar hy gebore is heers 
daar ook onsekerheid. Beza noem Gif- 
ford maar andere meen dat dit Hadding- 
ton is, 18 myl oos van Edinburgh, die 
hoofstad van Skotland. Sy vader, Wil- 
liam Knox, was 'n boer en stam uit 'n 
aansienlike familie in 'Renfrew-Shire 
waaruit 'n paar biskoppe voortgekom 
het. Sy moeder het hom as jong seun 
ontval. Sy ouers, hoewel nie ryk nie, 
was tog in staat om aan hom 'n goeie 
opleiding te gee. 


Te Haddington ontvang hy sy eerste 
onderrig. Daarna studeer hy te Glasgow 
en St. Andrews. Hy word nou magister 
in die vrye kunste en begin ook om le- 
sings in filosofie te gee. Hy het dus nie 
dadelik in die teologie gaan studeer nie. 


] Blaai om 

JOHN KNOX 


CO] Van vorige bladsy 


Spoedig egter word hierdie begaafde 
jongman in die geestelike stand opge- 
neem en tot priester gewy. Tydens sy 
studie maak hy ook kennis met die ge- 
skrifte van die kerkvaders Hieronymus 
en Augustinus. Hieronymus bring hom 
terug na die Bybel as die enigste bron 
van waarheid en by Augustinus leer hy 
wat die genade van God in Christus vir 
die mens beteken, aangesien dit by 
hierdie kerkvader die grond van alle 
heil is. Dit was die eerste tree in die 
rigting van die hervorming. Knox was 
'n man met 'n sterk regverdigheidsge- 
voel en het 'n hoë dunk van die priester- 
amp gehad. Daarom het hy ook die lig- 
sinnige en weelderige lewenswyse van 
die hoë geestelikes van sy tyd verafsku. 
As priester preek hy teen die talle mis- 
bruike van sy tyd. 


George Wishart (1513-1546) was eg- 
ter die man wat hom finaal vir ide Pro- 
testantisme wen en so kom Knox mede 
voor in die stryd te staan. As gevolg 
hiervan moes hy vlug en is dikwels deur 
sluipmoordenaars agtervolg. Na die 
dood van kardinaal Beaton is hy terug 
in St. Andrews waar hy hom met die 
onderwys van die jeug besig hou. 


Meer as eenmaal kom die versoek na 
hom om in die erediens op te tree, maar 
hy weier beslis omdat hy homself nie 
bewus voel dat God hom tot die arbeid 
geroep het nie. Hy woon egter 'n diens 
by waar John Rough die prediker was 
en dié spreek hom in die diens in die 
Naam van Here aan om hom nie langer 
aan die verkondiging van die evangelie 
te onttrek nie. Hy stel dit ook dat hy 
(Knox) deur God en die gemeente tot 
die predikamp geroep word en dat God 
hom in sy genade sal bystaan. Hy laat 
dit deur die hele aanwesige gemeente 
bevestig. 


So was die roeping van Knox beslis 
en nou sou dit nie meer lank duur voor- 
dat hy met groot ywer begin om die 
evangelie te verkondig nie. Lank het dit 
eater nie geduur nie, want dit was woe- 
lige dae vir Skotland omdat godsdiens- 
tige en staatkundige partyskappe die 
land in onrus gehou het tydens die 
minderjarigheid van Mary Stuart. Nog 
in dieselfde jaar waarin hy die predik- 
amp aanvaar, 1547, kies Frankryk party 
vir Engeland en word die stad van sy 
inwoning deur die Franse vloot verower 
en hy word as galeislaaf weggevoer. 
Nou volg jare van diepe ellende. Vir 
twee jaar leef die vurige Protestant tus- 
sen misdadigers. Maar dit het hom nie 
gebreek nie. Hy bly getrou aan dit wat 
hy glo en hy leer om alles blymoedig te 
dra. Dit word vertel toe hy as galeislaaf 





Maria Stuart. 


deur 'n Roomse priester besoek is en 
die hom 'n Maria-beeld voorhou om te 
kus die onverskrokke man die beeld uit 
die hand van die priester ruk en in die 
golwe werp. 


Aan sy slawerny het daar egter 'n 
einde gekom. Na twee jaar word hy 
losgelaat en nou begin hy swerf. Hy 
preek in Engeland as Protestantse pre- 
dikant en word in 1551 aangestel as 
,royal chaplain”. Lank sou dit ook nie 
duur nie. Die Engelse staatskerk het vir 
hom te na aan Rome gebly. Hy wil die 
gemeente nie deur biskoppe gelei sien 
nie, maar deur ouderlinge. As Mary 
Tudor die troon in 1554 bestyg, verlaat 
hy Engeland en werk as predikant van 
die Engelse vlugtelinggemeente van 
Frankfurt. Dan gaan hy na Genêve waar 
hy die heldere prediking van Johannes 
Calvyn beluister en hy het dwarsdeur 

sy lewe 'n grenslose bewondering vir 
Calvyn gekoester. Daar werk hy ook 
aan die Geneefse vertaling van die 
Engelse Bybel mee. 


Genêve sou ook nie sy toekomstige 
woonplek word nie. Na al die ronds- 
werwe keer hy na sy vaderland terug. 
Dit was in 1555 waar hy nou met ywer 
die predikamp opneem en groot sukses 
het maar onder die druk van Roomse 
vervolging aanvaar hy 'n beroep na die 
Engelse vlugtelinggemeente in Genêve. 
Terwyl hy in Geneve vertoef, publiseer 
hy heelwat traktate waarin hy die si- 
tuasie in Skotland uiteensit. Die be- 
kendste hiervan was: ,,The first blast 
of the trumpet against the monstrous 
regiment of women”, waarin hy 'n aan- 
val op die regentes van Skotland, Marie 
de Lorraine maak. Aan haar regering 


] Na volgende bladsy 


knoop hy die vraag vas of 'n vrou wel 
geskik is om 'n land te regeer en of dit 
nie in die Skrif verbied word nie. 
Eduard VI het ook kort voor sy dood 
aan sy raadslede 'n wet voorgelê dat 
vroue in sy land nie die troon mag be- 
styg nie. Die groot nadeel van hierdie 
geskrif was dat dit Elizabeth |, wat kort 
na die verskyning van die geskrif ko- 
ningin van Engeland word, permanent 
van Knox vervreem het. Sy het haar 
egter nie teen die Protestantisme in 
Skotland gekeer nie. Die vraag ontstaan 
natuurlik of hy weel hierdie geskrif sou 
gepubliseer het as Elizabeth reeds op 
die troon was. 

In 1559 was hy egter weer terug in 
Skotland na die dood van Mary Tudor 
en preek vurig teen die talle misbruike. 
Die gevolg: 'n beeldestorm wat aanlei- 
ding gee tot 'n burgeroorlog. Die Pro- 
testantisme behaal egter die oorwinning 
en die parlement vaardig nou 'n besluit 
tot vryheid van godsdiens uit. In Augus- 
tus 1560 word die ,,Skotse belydenis” 
(Confessio Fidei Scoticana) deur Knox 
opgestel en word deur die parlement 
as die geloofsbelydenis van die land 
aanvaar. Pouslike seggenskap en aan- 
sprake oor Skotland word deur die par- 
lement afgewys en daar word ook be- 
paal dat iemand wat die Roomse mis 
ontvang, na die derde oortreding, met 
die dood gestraf sal word. 

In 1560 is die eggenoot van Mary 


Stuart, Frans II, koning van Frankryk, 
oorlede en keer sy na haar vaderland 
terug. Sy bly Rooms en ontvang in haar 
kasteel die Roomse mis, natuurlik tot 
groot ontsteltenis van Knox. Aanvank- 
lik wend sy ook geen pogings aan om 
die Parlementêre beslissings van 1560 
omver te gooi nie maar slaag tog daarin 
om die Protestantse adel te verdeel. 
Die gevolg: daar moes 'n stryd uitbreek 
tussen haar en Knox. Alles wat hierdie 
ligsinnige koningin gedoen het, mag hy 
nie sonder meer oor homself en die 
Skotse volk laat gaan nie. Hy was haar 
onderdaan maar hy is ook gesant van 
Jesus Christus en kom op vir die regte 
van sy volk toe weinig die moed gehad 
het om dit te doen. Met sy donderende 
preke het hy hom vurig teenoor haar 
gestel en dit was dan ook hy wat die 
hervorming seevierend in Skotland deur- 
gevoer het. Vir vele jare het hy in sy 
vaderland gearbei en die kerk gesuiwer 
van beelde, van die hele bygelowige 
kultus van die Roomse kerk, die aflaat, 
die priester as die bemiddelaar van die 
genade van God moes weg en die 
verering van afgestorwenes word ver- 
ban. Knox het sy volk tot die Wet en 
Profete teruggeroep. 

Mary Stuart moes ten slotte van haar 
mag afstand doen. Sy ontsnap uit Skot- 
land en vlug na Engeland waar sy die 
sentrum van Roomse komplotte word 
totdat sy in 1587 aldaar deur haar niggie 


Elizabeth tereggestel word. 

Aan die einde van sy lewe wy hy 
hom aan die beskrywing van die geskie- 
denis van die hervorming in sy vader- 
land. — The History of the Reformation 
of Religion within the Realm of Scot- 
land. 

In 1572 sterf hy en soos sy lewe was, 
was ook sy sterwe. Vreesloos, hy het 
geen mens ontsien nie, hy vervul die 
taak wat God aan hom opgedra het tot 
die einde toe. 

By sy graf het een van sy vriende die 
karakter en lewe van John Knox so 
saamgevat: ,,Die man wat nooit die aan- 
gesig van 'n mens gevrees het nie.” 





AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir: alle nier en 
blaas kwale en ook vir aambeie. 
Slegs R3,50 k.m.b. geen gekruisde 
posorder asb. 
TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 








` Rymet vakansie-nau vakansie! 


As mens jou voet op die trein sit, het jou is 4 E 
vakansie klaar begin! Ontspan terwyl dinge 
vir jou gedoen word. Sonder die spanning van 
self bestuur, neem die trein jou rustig na 


stadium twee van jou vakansie. 


In die ry word die heerlikste etes bedien — 


Volle besonderhede verkrygbaar by enige stasiemeester of u naaste SAS-reisburo. 
Anders kan u eenvoudig hierdie koepon invul en dit aan ons pos. 


en `n keuse van puik wyne. Sit behaaglik 


terug en kyk hoe ons pragtige land buite ver- 
byskuif terwyl die ritmiese geklop van die 
treinwiele die jaar se sorge van jou afskud en 


| 

volle, smaaklike maaltye met knap bediening | Stuur my asb. gou volledige inligting oor konsessies. 
I 

wanneer slapenstyd aanbreek, jou heerlik aan  | 


die slaap sus! 


Waarom sal mens nou nie ook die 
heel eerste dag van jou vakansie ten 


volle benut nie? 


Ry met vakansie —na u vakansie. 


Komry vemiet, kinders! 
Die kleinspan? Bring hulle saam. 
Outjies onder 7 wat saam met vol- 


wassenes reis ry gratis. 


KONSESSIETYD IS GROOTSPAARTYD! 


In konsessietye betaal u tot 25% minder vir u kaartjie. En dié besparing kan 
sommer 'n groot deel van u bydrae wees tot die stryd teen inflasie. 


Die Bestuurder, Publisiteits- en Reisdepartement, Posbus 1111, Johannesburg 2000. 






EE ETER. 


aard PS ki 


VZ76/1TaG/? 


Die Hervormer, Oktober 1976, bladsy 9 


In die Augustus uitgawe van die Her- 
vormer gee ds. Joh. Dreyer 'n paar van 
sy indrukke van die afgelope Algemene 
Kerkvergadering. Hy klink o.a. baie in 
sy skik daarmee dat dit geblyk het dat 
die Hervormde Kerk tans die mees be- 
houdende van die drie Afrikaanse kerke 
is. Hy het dit gemerk uit die besluit om 
die naam van die kerk nie te verander 
nie, maar selfs wat die spelling betref, 
dit te hou soos dit was. Verder het hy 
dit gemerk uit die besluit om te hou 
by die wit strikkie as drag vir amps- 
draers. 


Het dit darem nie hoog tyd geword 
dat ons dringend oor ons kerkwees 
moet besin nie? Is dit werklik so 'n 
groot deug vir die kerk om behoudend 
te wees? Dieselfde geld natuurlik van 
kerke en teoloë wat meen die kerk 
moet altyd op die voorpunt wees met 
verandering en vernuwing op alle ter- 
reine. Ook hulle kan gerus maar weer 
'n keer gaan besin oor wat dit beteken 
om kerk te wees. 


Maar ek bepaal my by ds. Dreyer se 
opmerking. Dit lyk my dis die gebeure 
aan die begin van die sestiger jare in 
die Hervormde Kerk wat dit so n” ge- 
weldige deug laat word het om behou- 
dend te wees. Ons is met alle mag be- 
sig om te bewaar, om te beskerm, om 





SUID-AFRIKAANSE | 
ORRELBOUERS 


(EDMS.) BPK. 





,OM DIE DINGE 

WAAR DIT OP 
AANKOM TE 
ONDERSKEI” 





DR. D. J. C. VAN WYK 


allerlei invloede te probeer afweer. Die 
gevolg? Ons is 'n kerk wat totaal na 
binne gekeerd leef. Daarom dat ons tel- 
kens 'n patetiese beeld skep en verleë 
Staan as daar op algemene vergaderings 
of ringsvergaderings verslag gedoen 
moet word oor verskillende aspekte 
van ons werk onder die apostolaat. Dis 
ook die rede waarom ons hoogstens as 
daadlose waarnemers teenwoordig wil 
wees by 'n plek soos die Geref. Eku- 
meniese Sinode. 


Dit lei vir my geen twyfel nie dat die 
geklou aan uiterlikhede soos hierdie 'n 


Gebou 


skans geword het waaragter skreiende 
geloofsarmoede wegges'sek word. En 
ek glo nie ek misgis my om te sê, daar 
is in die kerk oor 'n al wyer front lid- 
mate wat dit aanvoel, en daardeurge- 
irriteer word nie. Lidmate van die kerk 
kan met reg van die kerk, sy amptelike 
vergaderinge, en sy amptelike organe 
ondubbelsinnige en vreeslose leiding 
in en deelname aan politieke en ander 
strydvrae verwag. Daar pas ook seker 
by die kerk die regte behoudenheid 
t.o.v. leer en lewe. Maar onderskei- 
dingsvermoë oor waar dit op aankom 
is tog nodig. (Filippense 1:10.) En dan 
asseblief tog nie t.o.v. strikdassies en 
spellingskwessies niel 


Wat vir ons nodig is, is nuwe besin- 
ning oor ons kerkwees, soos saamgevat 
en uitgedruk in die ou en eenvoudige 
vraag uit ons belydenis. ,,Wat glo jy 
van die heilige, algemene, Christelike 
kerk?” ,,Dat die Seun van God uit die 
ganse menslike geslag vir Hom 'n ge- 
meente wat tot die ewige lewe uitver- 
kies is, deur sy Gees en Woord, in die 
eenheid van die ware geloof, van die 
begin van die wêreld af tot aan die 
einde daarvan, vergader, beskerm en 
onderhou; en dat ek daarvan 'n lewende 
lidmaat is en ewig sal bly.” 


PYPORRELS: 


in Suid-Afrika wat u kerk eer 
aandoen. 


LUIKLOKKE: 


Van die beroemde fabriek, Petit en Frit- 
sen, Holland. 


UURWERKE: 


Vir Kerktorings, Stadsale, Skole, ens. 


LUIDSPREKERSTELSELS: 


Gehoortoestelle vir hardhorendes, kerk- 
meubels, en aanverwante dienste. 


POSBUS 200 — PRETORIASTRAAT 157 — SILVERTON 
TELEGRAMME: ,DIAPASON” 
TEL.: 86-4844/5/6 — 86-4305 
Kaapstad 77-8687 — Bloemfontein 7-4969 


Durban 72-3955 — Potchefstroom 7381 
Johannesburg 830-5108 

PARAATHEID 


VIR DIE BURGERMAG 


Dit was my seldsaam verrykende 
voorreg om die eerste drie maande van 
1976 saam met 'n eenheid van die 
Burgermag op die grens deur te bring. 
Seldsaam, aangesien die betrokke een- 
heid soos weinig ander verteenwoor- 
digend is van haas elke element van die 
blanke Suid-Afrikaanse samelewing: 
Afrikaans, Engels, Joods, Portugees, 
Grieks, en nog baie meer. Ek het die 
geleentheid gehad om in uitsonderlik 
onthullende omstandighede saam te leef 
met 'n groot aantaal van my land- 
genote met wie se wêreld my lewe 
normaalweg weinig raakpunte het. 


DS. MOSSIE v.d. BERG 





My uitstaande herinnering in die ver- 
band is die ontdekking van verreweg 
die grootste deel van die manne uit al 
hierdie groepe se onvoorwaardelike 
trou aan Suid-Afrika en sy toekoms. 
Om by verskillende geleenthede en in 
sulke uiteenlopende situasies met hulle 
almal te kon saamsing: ons sal offer 
wat jy vra, het my elke keer 'n knop 
in die keel besorg. Want ek het geen 
twyfel oor die egtheid van hierdie ver- 
sekering oor elkeen van daardie hon- 
derde pare lippe nie. Ek weet vandag 
dat wanneer daar in die laaste loop- 
graaf geveg word vir die voortbestaan 
van die Suid-Afrika wat ons liefhet, die 
meeste van hierdie manne daêêr sal 
wees, saam met die van ons wat dan 
nog daar is. 


Laat my met nadruk konstateer dat 
ondersteuning van een of ander poli- 
tieke party, hier geen oorweging is nie. 
Dit gaan om Suid-Afrika en die be- 
skerming van sy integriteit, uit en ge- 
daan. Ons vyande anderkant en duskant 
ons grense moet hiervan kennis neem. 


Wat hierdie feit dubbel betekenisvol 
maak, is dat die Burgermaglede manne 
van ryper leeftyd is. Die meeste van 
hulle is vinnig op pad na dertig toe. 
Sommiges is daar verby. M.a.w. dis 
nie seuns nie. Dis mans en vaders. 
'n Groot aantal van hulle het gedurende 
hierdie drie maande pa geword, som- 
miges die eerste maal, een van hulle 
van 'n tweelingdogter. Van die jongeres 
moes 'n klomp inderhaas troudatums 
voor hulle vertrek verskuif. Dink aan 
die verlang — in albei rigtings. 


Maar daar is meer op die spel as 
sentimentele ontbering. Op daardie leef- 
tyd is 'n man se loopbaan in sy mees 
kritieke stadium. Manne wat besig is 
om te bou aan eie ondernemings of 
praktyke kan in drie maande van af- 
wesigheid jare se arbeid sien verkrum- 





mel. En van hulle is daar baie, profes- 
sionele manne, sakemanne, onderne- 
mers. Dis die risikojare, waarin daar 
nog nie reserwes is om op terug te val 
nie. En dit geld ook van elke gewone 
werksman. Hy het verpligtings aange- 
gaan, huisgekoop, bates aangeskaf, die 
hele vel, ook oortyd-, skof- en bonus- 
verdienstes, in rieme uitgemeet. En toe 
kry hy, in die meeste van die betrokke 
gevalle, minder as tien dae kennis om 
te klim en te ry. Ek weet hoeveel van 
hulle, en veral hulle afhanklikes tuis, 
eindeloos veel meer geoffer het as net 
om na mekaar te verlang. 


Die gevalle van murmurering wat 
daar was, is So minimaal dat 'n mens 
na twee maande moet konsentreer om 
iets daarvan te onthou. Dit verdwyn 
in die niet teenoor die oorweldigende 
algemene bereidheid om te ,,antwoord 
Op jou roepstem. Die manne het hulle 
bereidheid betoon — en in baie gevalle 
ook self verras ontdek — om die kon- 
sekwensies van die Bybelse mededeling 
te aanvaar dat daar wel 'n tyd is om te 
soek, maar nou eenmaal ook 'n tyd om 
verlore te laat gaan ter wille van die 
behoud van wat nog kosbaarder is. 
(Pred. 3:6.) Hulle het daar met mekaar 
saam duidelikheid daaroor gekry dat 
Suid-Afrika mêre en oormêre weer na 
ons mag roep vir dieselfde diens, en 
dalk met veel groter dringenheid. Hulle 
het teruggekom, dankbaar vir die ge- 


leentheid om hulle eie gereedheid te 
kon vermeerder om volgende keer met 
minder kwelling en daarom des te gees- 
driftiger te kan antwoord. Hulle is ver- 
soen met die gedagte om voortaan net 
nege maande of minder per jaar vir 
hulleself te hê, en in daardie nege 
maande of minder meer te werk en be- 
ter te bou as vantevore in twaalf 
maande, ten einde onbepaald in die af- 
sienbare toekoms parater vir hierdie 
diens beskikbaar te wees. 


En hulle het duidelikheid oor wat 
sulke werk en bou aan eie paraatheid 
alles behels. Ons moet ons eie — en 
ons land se — ekonomiese sake so kom 
beredder dat ons — en mede deur elk- 
een van ons se bydrae hopelik ons land 
— volgende jaar op hierdie terrein 
minder kwesbaar sal wees. Hier Iê die 
swak plek in ons mondering, waar die 
vyand meen om, as hy lank genoeg 
aanhou, die dolk na ons hart toe te sal 
kan inkry. Om onsself hier weerbaar te 
maak, en sodoende ook ons land, is 
elkeen van ons se eie verantwoordelik- 
heid. Ons kan en wil dit op niemand 
anders afskuif nie (wat my verantwoor- 
delikheid natuurlik nie verminder om. in 
hierdie verband ook die verantwoorde- 
likheid van ander, veral werkgewers, te 
benadruk, wat ek elders reeds gedoen 
het, en van plan is om al heftiger te bly 
doen nie). 

Ons sal ook in die toekoms in nege 
maande meer en deegliker moet gaan 
bou aan ons en ons dierbares se huwe- 
liks- en gesinsgeluk as wat ons vante- 
vore in twaalf maande gedoen het: die 
tvdiies van verruklike samesyn nog ver- 
rukliker én nog sinvoller maak. Ons 
weet nou hoe kosbaar hulle is, noudat 
ons hulle moes mis. Dit berokken ons 
pyn om te onthou hoeveel van hulle 
ons leeg laat verbygaan, 6f — nog 
erger — met allerlei kleinlike bogtery 
onaangenaam gemaak en bederf het. 
Hoe kosbaarder ons hierdie kosbare 
dinge vir onsself maak, hoe gretiger sal 
ons enige prys betaal om hulle te be- 
skerm teen die magte van verontmens- 
liking. En hoe gretiger sal ons vrouens 
en kinders saam met ons ontbering ver- 
duur vir die behoud daarvan. 

Ons het ons ook voorgeneem om in 
nege maande meer staal in ons eie en 
ons dierbares se bloed te kom infiltreer 
vir die voortsetting van hierdie stryd 
vir geslagte as dit moet, as wat ons 
vantevore in twaalf maande gedoen het; 
druppel vir druppel met doelgerigte vol- 
harding, op daardie plek waar die be- 
slissende slag gelewer word vir die toe- 


[7] Blaai om 

PARAATHEID VIR 
DIE BURGERMAG 


CO] Van vorige bladsy 


koms van die mensdom, nl. in die same- 
syn van vader, moeder en kinders ron- 
dom die Here se Woord. 


Bo alles gaan ons die beskikbare tyd 
benut om aan onsself te skaaf, en ons 
begrip van ons eie belang by hierdie 
dinge, en daarmee saam ons eie verant- 
woordelikheid in die verband, te verdiep 
en verbreed. Wanneer ons geroep word, 
sal ons nie staan en pruttel oor wat vir 
ons gedoen en wat aan ons voorsien 
word nie. Die manne van die Burgermag 
sal wanneer Suid-Afrika dit vra, op leë 
maé en met kaal hande, as dit nodig 
is, Suid-Afrika se vyande se kanonne 
gaan stilmaak. Dit is in hierdie tyd bo 
alle twyfel bewys. Dit gaan om wat vir 
ons dierbaarder is as die lewe self, en 
die behoud daarvan vir ons kinders. 


Ek is gevra om hierdie artikeltjie 
hoofsaaklik met die oog op jongmense 
te skryf. Aan julle het ons baie daarbo 
gedink, aan die van julle wat in die 
komende jaar of twee-drie julle diens- 
plig sal moet doen én aan julle astertjies 
wat vir julle boodskappies sal laat uit- 
Saai, maar ook aan julle, die seuntjies 


en dogtertjies in ons eie huise, na wie 
ons so baie verlang het, en vir wie dit 
oor 'n korte ses of tien of twaalf jaar 
voorlê. Ons het met mekaar ooreen- 
gekom noudat dit ons beurt is, elke 
denkbare eis wat i.v.m. Suid-Afrika se 
voortbestaan aan ons gestel mag word 
sonder aarseling te trotseer. Want as 
julle beurt kom, gaan ons dit van julle 
vra. Ons sou julle beledig deur minder 
te vra. 

Kom ons vergeet almal saam — en 
kom ons begeester ons hele volk om te 
vergeet — van ,,min dae” voor ons huis 
toe kom. Kom ons aanvaar dat som- 
miges in elk geval nie gaan terugkom 
nie, en dat terugkom, ook na ,,baie 
dae”, in elk geval 'n oorstelpende toegif 
sal wees. En kom ons vul onsself en 
mekaar — en julle weer vorentoe julle 
kinders — met die een brandende drif 
om, voor ons terugkom 6f agterbly, 'n 
eie individuele bydrae te lewer om Suid- 
Afrika se vyande ongeneeslik seer te 
maak. Hoe meer ons vir mekaar bete- 
ken, hoe meer skuld ons mekaar juis 
dit. 

Dis mos paraatheid. Dis die staal in 
die bloed waarvan die Burgermag praat. 

As dit daar is, is daar 'n toekoms vir 
Suid-Afrika en al sy mense — Onvoor- 
waardelik. 

@ 





HAGIENDA WASLYN 


DIE OPLOSSING VIR U WASGOED 
PROBLEME OP 
REËNDAE ... 


@ 110 vt (33 m) lyn. 

@ Net 1 vk m groot. 

@ Heeltemaal opvoubaar. 

`@ Hang enige wasgoed. 

@ Vat vanaf 28 tot 70 
babaluiers. 


@ Hang lakens deur dit dubbel 
te vou op lengte en van hoek 
na hoek vas te knip. 


@ Hoogte verstelbaar. 
@ Hakke vir ophang en bêre. 


@ Gegalvaniseerde staalkonstruk- 
sie om lewenslank te hou teen 
roes. 


€ Flke lyn appart geknoop sodat 


as een breek dit maklik vervang ees 
kan word. 








Al hierdie voordele en nog meer vir 
slegs R18,50 plus posgeld. 


Bestel direk van ... 
D. B. SNYMAN 


Carl Trichardtlaan 425. Tel. 77-6929 
Mountain View, Pretoria 0002 








Tussen die rustige grootwild, in die ongetemde 
bosveld...ontdek jy 'n nuwe Suid-Afrika.” 


, Mens kan amper nie glo dat 
renosters lewendige wesens is nie. 
Dié diere het vir my eerder gelyk 
soos die model van 'nfantastiese 
soort oerdier daar tussen die lang 
gras indie Hluhluwewildreservaat 
slegs 'n paar uur sery van Durban 
indie gemaklike S?SIZERbus. 
Afrika 

,Ons het deur Golela gery wat 
tevrede in die son gelê en bak het. 

,In Manzini het ons ons 
vergaap aandie Swazihandwerk. 
Min dinge herinner 'n mens so sterk 
aan Afrika se polsende hart as sy 
Swartmense se kuns en handwerk. 
En toe verder na die Kruger- 
wildtuin. 

Die jagter word gejag 

,Ek het hom eerste gesien. 

Ons het so stil moontlik probeer bly. 


Endink die beweging vandie oor 
het my aandag getrek. En skielik 
kon ek die hele asemberowende dier 
daar indie grassienlê. Leeu! het 
ek hees gesê, my stem byna weg van 
opgewondenheid. 

,Is daar vir jou wild! Dit was 
warm, maar gelukkig is hierdie 
toerbusse van vir gerief 
toegerus met goeie lugversorging 
en heerlik gemaklike sitplekke. 


Die vangs 

,Die jagluiperd was seker bra 
honger. Gewoonlik is hulle maar 
skaam vir die daglig. Die bok het 
nie 'n kansgehad nie... maar die 
jagluiperd sy maaltyd. 

,Die volgende dag het ons die 
pad terug huis toe gevat. Deur die. 
pragtige ou Pretoria entoe... 
polsende Johannesburg. 

,Entoe moes die ontdekkers” 
weer elkeen hulle eie koers vat. Ons 
het plegtig belowe om mekaar weer 
tesien. Ons doen dit ook.” 


Ontdek die res van 
Suid-Afrika ook! 

Die toer wat hierbo beskryf is, 
isdie sesdaagse STER tussen 
Durban en Johannesburg. Maar 
daar is nog heelwat ander opwin- 
dende toere na ander interessante 
plekke in ons pragtigeland. 

As u volledige inligting wil 
bekom, skryf eenvoudig aan 
SSTaERE Posbus 1111, 
Johannesburg 2000. 


SASIOERE 


VZ76/16sA 2 


VERBANDE 


DRIE TEMAS MET AGTERGROND 1 
(VERVOLG) 


Tot dusver het die geskiedkundige 
benaderingwyse van die eerste tema — 
geloofsgrondslag en beheer van die 
skoolonderwys — met opset ons uit- 
eensetting oorheers. Verklaarde oog- 
merk was om langs die weg van die 
geskiedenis, gegewens uit die eie 
Afrikaanse onderwysontvouing na vore 
te bring vir korrekter perspektivering in 
die regte raamwerk. 


Daardeur het oorvloedig geblyk dat 
onder gewone omstandighede algemene 
Christelike onderwys met ingeboude 
medeseggenskap van ouers en verkose 
liggame, deur die hoofstroming verkies 
was. Daarmee is meteens 'n opvatting 
asof die drang na ouerbeheerde groep- 
skole die volkse lyn verteenwoordig 
beslis weerspreek. Geskiedenis word 
uit die aard van die saak geskrywe en 
waargemaak deur ooreenstemming met 
die gebeurde aan te toon en nie ge- 
proklameer in aansluiting by eie voor- 
liefde nie. 


Ons het algaande gekom by die aan- 
vang van die eietydse onderwysontwik- 
keling vanaf ongeveer 1907. Toe kon die 
Afrikaner weer begin om sy eie lyn te 
herwin, verder uit te stippel, en dik- 
wels met stryd, te bevorder. 'n Kulmi- 
nasiepunt was bereik in 1967 se nasio- 
nale onderwyswetgewing, uitgebrei in 
1969, en aanaevul met die beleidsbe- 
palings van 12 November 1971. 


Byna 70 jaar onderwysontwikkeling 
sedert 1907 is vir die skrywer hiervan 
se generasie vanweë hulle lang betrok- 
kenheid sommer nog byderwetse ge- 
beurtenisse. Vir die middelgenerasie 
word dit al 'n hoofstuk van die heden- 
daagse onderwysgeskiedenis en vir die 
jonges alreeds vanmelewe se dinge. 
Mens wil 'n generasie-kloof sover 
moontlik vermy en sou verder graag die 
saaklike of tematiese beklemtoon — 
dus meer onderwerpsgewys. Maar daar 
is ook 'n lewende verlede wat deur 
voortgesette nawerkina nog steeds 'n 
aktiewe bestanddeel van die hede uit- 
maak. Dit kan nie sonder benadeling 
van die uiteensetting ter syde gelaat 
word nie. 


Daarom is dit nie te vermy nie om 
onder andere te wys op die nawerking 
van Abraham Kuyper (1837-1920) se 
teologiese nalatenskap tot vandag toe 
in Nederland, maar veral in bepaalde 
Suid-Afrikaanse onderwys- en kerk- 
kringe. Straks sal twee onlangse ont- 
wikkelinge aangesny word, wat wys 


en PERSPEKTIEWE 


(19) Vervolgreeks 


hoe aktueel Kuyper se siening nog vir 
ons uiteensetting geag moet word. 


PROF. DR. C. H. RAUTENBACH 


Dit is so dat Kuyper al 56 jaar oor- 
lede is, wat in die stroomversnelling 
van die geskiedenis wat ons tyd se 
wesenstrek geword het, lank is. Ook is 
waar dat Kuyper se gedagtes algaande 
afgetakel is in en deur sy kerkformasie 
in sy vaderland, die Gereformeerde 
Kerke in Nederland. In die aanvang van 
die artikelreeks is professor S. du Toit 
(emeritus van die teologiese skool en 
Potchefstroomse Universiteit) se in- 
grypende kritiek op Kuyper aangehaal. 
Ons herinner net weer aan een en 
ander om die draad en die verband te 
behou. 


S. du Toit het in sy bydrae tot die 
kultuurgeskiedenis van die Afrikaner 
geskyrwe: Dit was veral deur dr. J. D. 
du Toit (1877-1953; Totius CR) wat in 
Nederland (doktorsgraad Vrye Univer- 
siteit 1903) onder bekoring van die 
groot Kuyper gekom het, dat die be- 
ginsel van die Koningskap van Christus 
in Gereformeerde kringe (in Suid-Afrika) 
vanaf die begin van die 20ste eeu 
op die voorgrond gekom het...; O.i. 
CR) is daar geen twyfel dat dit die 
Gereformeerde Kerk is, wat die Cal- 
vinisme weer 'n oorheersende faktor 
in ons volkslewe gemaak het.” In artikel 
18 van die onderhawige reeks is gewys 
op die strekking van Totius se lesing 
van 1908 oor: ,Christelik Onderwys 
met of zonder dogma.” Dit toon 'n in- 
slag van Kuyper. Ons aanvaar sy seun 
— S. du Toit — se aanwysing van die 
invloed van Kuyper se variant van die 
Calvinisme op sy vader. Vir ons bly 
dit interessant dat ds. S. J. du Toit — 
vader van Totius en sedert 1882 onder- 
wyshoof in Transvaal, — ook al in 1880 
tydens 'n besoek aan Nederland onder 
die bekoring van die opkomende Kuyper 
gekom het. Vermoedelik was dit die 
eerste Afrikaanse teoloog, met wie dit 
gebeur het. $S. J. du Toit, soos vroeër 
opgemerk, het 'n bepaalde tweeslag- 
tigheid in sy onderwyssiening en prak- 
tiese optrede openbaar. In die Kaap- 
kolonie het hy hom vurig beywer vir 
die stigting van die Hugenote Gedenk- 
skool, 'n kerkgroepskool, wat in alle 
belangrike opsigte ooreenkoms toon 
met Kuyper se onderwysdenkbeelde. 
S. J. du Toit het reeds sulke gedagtes 
gepropageer voor sy persoonlike ken- 
nismaking met Kuyper in 1880. Maar 
dieselfde S. J. du Toit het in 1882, in 
die Z.A.R., na sy besoek aan Kuyper, 
sy eie onderwysvoorkeur in 'n wet be- 


liggaam. Daarin is uitdruklik bepaal dat 
die godsdiensonderwys as sodanig (dit 
wil sê die dogmatiese of leerstellige in 
die idioom van daardie tyd) tuis be- 
hoort by die kerk en nie die staat nie. 
Daarop volg die voorskrifte vir onder- 
wys in algemene 'Christelike gees in 
die staatsondersteunde skole waarby 
gewetgeef word: ,,TERWYL HET BE- 
PAALD CONFESSIONEEL ONDERWYS 
AAN DE RESPEKTIEWE KERKBESTU- 
REN EN KERKERADEN WORDT OMVER- 
GELATEN.” Totius het anders as sy 
vader daaroor gedink. Die Du Toits was 
indiwidualiste. In 1974 het 'n omvang- 
ryke werk van dr. W. G. de Vries ver- 
skyn met die titel: Calvinisten op de 
tweesprong. Daarin word ruim aandag 
gegee aan Totius se bydrae vanaf 1925 
tot in die begin van die tweede wêreld- 
oorlog tot bevordering, nasionaal en 
internasionaal, van die calvinisme in 
Kuyper se gees, met sy kerngedagtes. 
Met die viering van Totius se honderd- 
ste geboortejaar in 1977, word belang- 
rike nuwe lig in Totius se biografie wat 
voorberei word, oor dergelike sake 
verwag. 


Melding was ook gemaak van S. du 
Toit se stellingname in 1944-1945. Sy 
kerkgenoot, ds. J. V. Coetzee, het 'n 
polemiek teen prof. S. P. Engelbrecht 
se artikelreeks oor die Nederlandse Ge- 
loofsbelydenis aangevoor, omdat Engel- 
brecht daarin skerp kritiek uitgespreek 
het oor die neo-calvinisme veral van 
Abraham Kuyper en sy medestanders. 
Coetzee het in dié verband in 1944 sy: 
Neo-calvinisme, Verbastering of 'Regte 
Ontwikkeling, gelewer. Engelbrecht het 
gereageer met: 'Neo-calvinisme, Ontwik- 
keling en Afwyking, 'n Woord van ver- 
weer (1 Januarie 1945). Tydens hierdie 
polemiek het beide proff. J. 'D. du Toit 
en S. du Toit, hulle steun laat blyk aan 
die uiteensettings van ds. J. V. Coet- 
zee, teen wat prof. S. P. Engelbrecht 
as neo-calvinisme verwerp het veral 
met verwysing na Kuyper. Na meer as 
30 Vaar is dit in perspektief gesien te 
reken as Engelbrecht se waardevolste 
polemiese geskrif. Hy het al die funda- 
mentele aanvegbaarhede van Kuyper se 
neo-calvinisme op die voorgrond ge- 
bring, wat na '1945, een vir een, in 
Kuyper se kerkformasie onder gerefor- 
meerde teoloë in Nederland, en ook in 
en deur die Vrye Universiteit besef is. 
Die jare 1945-1960 is daêér al geken- 
merk as die tyd van stil omwenteling. 
Pas na 1960 het dit alhoemeer die 
openbare en ook kerklike aandag geniet. 


Maar — en dit is baie belangrik — 
ook in kerklike gereformeerde kringe in 

Suid-Afrika het betreklik vroeg, kort na 
1960, 'n verklaarde kritikus van Kuyper 
se benadering, konstruksies, skemas en 
denkpatrone, leerstellings en teologiese 
stelsel te voorskyn getree. Prof. $. du 
Toit het vanaf 1962 eers in artikels en 
in 1964 en '1969 in boekvorm, ingry- 
pende verskille met kernbestanddele 
van Kuyper se teologiese erflating uit- 
gespreek. By Kuyper het hy Griekse 
wysgerige invloede nagespeur, ook 
skolastiek, daarbenewens die inslag 
van Hegel se filosofie, selfs oncalvinis- 
tieshede en ongereformeerdhede. Du 
Toit se artikels was uitgebrei in 'n boek 
van 1925: Bybel, Skepping, Ewolusie. 
Dit is verder uitgebrei en bygewerk in 
die uitgawe van 1969. Hierdie boek is 
bevatlik, grondig, insiggewend en oor- 
tuigend geskrywe. Ongelukkig ontbreek 
dit nog aan 'n grondige studiewerk oor 
Kuyper se invloed op kerke en teologieë 
in Suid-Afrika, sê van 1900 tot 1976. 
'n Vakteoloog behoort soiets aan te 
durf. 


Belangrik vir ons uiteensetting is dat 
S. du Toit in 1969 'n stelling van Plomp 
onderskrywe: GEREFORMEERD IS NIKS 
ANDERS, NIKS MEER EN NIKS MIN- 
DER AS SKRIFTUURLIK, BYBELS. Net 
so belangrik is sy eie stellingname — 
,ons kan soos volg saamvat: die Skrif 
kom met die primêre gesag, die Bely- 
denis met die sekondêre en die teolo- 
giese tradisie met die tersiêre”. Dit is 
inhoudelik 'Bybels, oer-reformatories, 
gereformeerd, 'hervormd, ja ook calvi- 
nisties! 'n Verskeidenheid calvinismes 
is deel van die grootheid met tersiêre 
gesag. Maar watter gehalte gesag het 
die nog-verder-afgeleide Christelike wê- 
reld- en lewensbeskouinge? Genoeg om 
hier te sê dat prof. S. du Toit wat as 
geëmeriteerde nog aktief teologiseer, 
geen Kuyperiaanse neo-calvinis is nie. 


Die eerste ontwikkeling waarvan ge- 
rep is, word gevind in die ingrypende 
grondslagverandering van die Vrye 
Universiteit Amsterdam op 6 Februarie 
1971. Daar het dit 90 jaar vanaf die 
opening van die nuwe universiteit in 
Oktober 1880 geneem om te beweeg 
vanaf teologiese tradisie en belydenis 
na die kenbron met primêre gesag as 
grondslag in omskrewe betekenis, vir 
die universitêre onderwys met implika- 
sies vir alle onderwys. Vir ons verhan- 
deling is kennis van daardie ontwikke- 
ling opperbelanarik en leersaam. 'n 
Brokstukkie geskiedenis is hier insig- 
gewend. 


Liberalisme het in die 19de eeuse 
Nederland die skeiding van staat en 


kerk bewerkstellig (1848). Modernisme 
of vrysinnigheid het tot in die drie teo- 
logiese fakulteite van die ryks- of 
staatsuniversiteite waar predikante vir 
die bevoorregte Hervormde Kerk op- 
gelei is, deurgedring. In 1934 was die 
Kerkafskeiding al 'n gevolg daarvan. 
Die Liberale staatkunde het die posisie 
van die teologie aan die openbare uni- 
versiteite as verouderd beskou en 
aangedring op grondige veranderinge. 
Maar ook van die kant van die geloofs- 
regsinniges van die Hervormde Kerk 
aldaar is dit alhoemeer onduldbaar ge- 
vind dat ryksprofessore, oor wie se leer 
en teologiese benadering die kerk geen 
seggenskap gehad het nie, vakke soos 
die Dogmatiek (Geloofsleer) en Prak- 
tiese teologie vir aanstaande predikante 
behartig het. Dit was deel van die 19de 
eeu se stryd tussen evangelie teenoor 
Modernisme en Liberalisme. 


Die burgerlike owerheid het gemik 
op radikale verandering. Daar is gedink 
aan die vervanging van fakulteite van 
Godgeleerdheid O6f deur studie van 
godsdiensverskynsels in die fakulteit 
Lettere en Wysbegeerte 6f 'n fakulteit 
met neutrale godsdienswysbegeerte as 
sentrale vak. Dan sou die kerke in 
kweekskool of seminarie leerstellige 
teologie kon behartig. Ontwerpwette 
daartoe was in 1868, 1869 en 1874 inge- 
dien. Middelerwyl het regsinnige Her- 
vormde predikante soos G. de Vos, 
P. J. Hoedemaker en A. Kuyper van die 
konfessionele rigting en J. H. Gunning 
van die etiese teologie, begin dink aan 
'n alternatiewe opleiding wat bevredi- 
gender sou wees. Hulle het hulle daar- 
oor in geskrif begin uitlaat. 


Maar die uiteindelike nuwe universi- 
teitswet van 1876 was toe minder radi- 
kaal as wat verwag was en het 'n 
kompromis karakter gehad. Reasinniae 
teoloë soos prof. |. Doedes van Utrecht 
(ook leermeester van di. 'Goddefroy van 
Van Belkum) het uiterstes help teen- 
gaan. 1) Die tradisionele naam van 
Fakulteit van 'Godsgeleerdheid is be- 
hou: 2) Voorsiening is van staatsweë 
gemaak vir twee kerkprofessorate res- 
pektiewelik vir Dogmatiek en Praktiese 
teologie en sodanige ander leeropdragte 
as wat die Hervormde Kerk aan sy 
benoemdes uitreik; 3) Aan vier ryks- 
professorate is aroepe teologiese vakke 
verbind met insluiting van sodaniges, 
as wat deur 'n reasinnige professor vir 
ortodokse leerstelliae onderrig gebruik 
kon word, en 4) aeleentheid is deur die 
wet van 1876 aeskep vir die stigting 
van vrye inrigtings in hoër onderwys 
dit wil sê vry van staatsbemoeiing met 
grondslag, gees, rigting en doel, maar 
op partikuliere koste. In kerkteologiese 
sin het die openbare teologiese fakul- 
teite 'n dubbelsiel gehad en behou 
onder die wet van 1876, wat nog steeds 
die situasie daar beheers. 


Onder die reggelowige Hervormdes, 
wat gevoel en gewerk het vir sodanige 
vrye inrigtings met oog op die teolo- 
giese onderwys en predikantsopleiding, 
was daar egter twee benaderingswyses. 
Enersyds is 'n vrye universiteitsinrigting 
as 'n noodinstelling gesien en voorge- 
staan om 'n wantoestand te bekamp, 
andersyds soos by A. Kuyper en F. 
Rutgers was dit 'n beginselvoorkeur. 
Kuyper het voorbeelde gevind in kerk- 
stigtings in Noord-Amerika soos die 
universiteitsinrigtings Harvard, Yale 
maar veral Princeton (aanvanklik Pres- 
biteriaans). Dan was daar weer prof. 
J. 'H. (Gunning wat 'n vrye christelike 
universiteit in die gedagte gehad het. 
Daarenteen het Kuyper en Rutgers hulle 
beywer vir 'n konfessionele (,,op gere- 
formeerde grondslag”) universiteit vol- 
gens Kuyper se siening en noukeurig 
oor gereformeerdheid. 

Kuyper en Rutgers was, nadat die 
Amsterdamse Afthenaeum onder die 
wet van 1876 omskep was tot die ge- 
meentelike (munisipale) universiteit 
van Amsterdam, genader om aldaar teo- 
logiese professore te word. Hulle was 
nie bereid nie want hulle het 'n ander 
plan gekoester. Hulle het saam met an- 
der Hervormde medestanders in 1878 
oorgegaan tot oprigting van die ,,Ver- 
eniging voor Wetenschappelijk Onder- 
wys op (Gereformeerde Grondslag.” 
Gemelde grondslag was in artikel twee 
aldus geformuleer: De vereniging staat 
voor alle onderwys, dat in haar scholen 
wordt gegeven, geheel en uitsluitend 
op de grondslag der gereformeerde be- 
ginselen.” Artikel 12 het gemelde arti- 
kel 2 van die vereniging onveranderlik 
verklaar. Die jaar daarna is oorgegaan 
tot stigting van die Vrye Universiteit te 
Amsterdam en benoeming van profes- 
sore — 3 in teologie, 1 in die regte en 
1 in die lettere. Onder die teologiese 
hooaleraars was Kuyper, Hoedemaker 
en Rutgers. In Oktober 1880 is die nuwe 
private universiteit op konfessioneel 
Gereformeerde grondslag geopen. 

Grondslag van die universiteit, gestig 
deur gemelde vereniging, was in die 
kader van die vereniging se artikel 2: 
universitere onderwys op die grondslag 
van die gereformeerde beginsels. Ver- 
der is bepaal dat as gereformeerde 
grondslag vir die onderwys in die God- 
geleerdheid sal geld: die drie formuliere 
van Enigheid soos in die jaar 1619 deur 
die Nasionale Sinode van Dordrecht 
vasgestel is. Maar verder is dienaan- 
gaande bepaal ,,een zodanig gezag daar- 
aan (drie formuliere) hechtende, als 
genoemde Synode van Dordrecht, bly- 
kens haar eigen handelwijzen en haar 
acten, aan de belydenisschriften der 
Nederlandse Gereformeerde Kerk heeft 
toegeken. 

In die teologiebeoefening was die rig- 
lyn konkreet en duidelik genoeg aan 

die Vrye Universiteit. Maar deurgaans is 
moeite en moeilikheid opgetel met die 
toepassing van die grondslag in die 
kennisgebiede buitekant die omlynde 
teologie deur bepaling van die relevante, 
die verbandhoudende en toepaslike 
gereformeerde beginsels. Wat is die 
gereformeerde beginsels (afgelei uit die 
belydenisgeskrifte) vir die onderwys in 
die regte, die lettere, die medysine, die 
wiskunde, die natuurwetenskappe, die 
aardrykskunde ensomeer. Daarmee was 
voorasnog geen vordering gemaak nie. 


Om die betekenis van die grondslag 
vir die geheel van die wetenskappe, 
wetensvakke of kennisgebiede, buite- 
kant die teologie duideliker te omskryf 
en vorm te gee, is deur die senaat van 
die Vrye Universiteit in 1896, toe Kuyper 
nog professor was (uitgetree 1902 met 
eerste ministerskap), besluit: ,,dat on- 
der 'Gereformeerde beginselen te ver- 
staan zijn de 'BEGINSELEN VAN HET 
CALVINISME”. 

Kuyper het voor '1896 al twee ge- 
skrifte gepubliseer oor die “Calvinisme: 
in 1874 Het Calvinisme, oorsprong en 
waarborg onzer constitutionele vryhe- 
den, een nederlandsch gedachte, en in 
1891: Calvinisme en Revisie. Calvinisme 
was vir Kuyper omvattender as ,,gere- 
formeerde beginsels”. Laasgenoemde 
was kerklik belade terwyl calvinisme 
ook betrekking het op die groot bemoeli- 
ingsterreine van die gelowige buitekant 
die kerkgrense. Wat die konfessie (be- 
sondere kerkbelydenis) op eie terrein 
vir die kerk is, is die calvinisme vir die 
hele kultuur as prinsipiële en omvat- 
tende denk- en lewensisteem. Die Cal- 
vinisme moet, aldus Kuyper, opgehef 
word ,,tot den hogen rang van een prin- 
Cipieël zelfstandig stelsel, waaraan wij 
een geheel eigene, allesomvattende we- 
reld en levensbeschouwing danken” 
waardeur die Calvinisme verhef bly 
bokant die vlak van ,,het splinterig 
gewirwar van confessionele bekrom- 
penheid”. Dit staan terloops lynreg teen 
Kuyper se gereelde benadering van die 
belydenisgeskrifte (konfessie) soos 
prof. Nauta (gebore 1898 hoogleraar 
Vrye Universiteit 1936-1968) in sy ver- 
handeling van 1968 oor ,,De Verbin- 
dende Kracht van de Belydenisschrif- 
ten” getoon het. Kuyper het daarvol- 
gens gestel dat die formuliere nie net 
wat sinhoud (substansie) betref nie, 
maar in die volledige, letterlike uit- 
sprake van krag is. Ewenwel, die hoof- 
saak is dat Kuvper in die Vrye Univer- 
siteit en op buitekerklike terrein gevoel 
het dat, wat die teologie in die kerk 


doen vir die formulering van die kon- 
fessie of belydenis, die Calvinisme vir 
die owerige lewensfere met formulering 
van die relevante goddelike ordinasie 
moet doen. Dus ook die Calvinistiese 
beginsels vir byvoorbeeld die wiskun- 
dige onderrig en ondersoek. 


Vir gemelde doel kon die hulpmiddel 
van 'n Vrye Universiteit nie gemis word 
nie wat vir alle fakulteite die Calvinis- 
tiese beginsels tot uitgangspunt en 
doel het. Hierdie universiteit kan weer 
die hulp van 'n Calvinistiese filosofie nie 
ontbeer nie, wat die sentrale posisie 
moet inneem vir vormgewing aan die 
Calvinisme in eie tyd, ook ten opsigte 
van die vakbeoefening aan die univer- 
siteit. By dié hoë taakstelling het dit 
voorasnog gebly. Kuyper se derde ge- 
skrif oor die Calvinisme was die le- 
singreeks (Stone-lesings) wat hy in 
1898 in Princeton (V.S.A.) gegee het. 
In 1909 het hy nog verder geskrywe: 
Wi] Calvinisten H. Dooyeweerd, gebore 
7 Oktober 1894, is in 1926 benoem tot 
hoogleraar in die Regsfilosofie aan die 
Vrye Universiteit, net toe die Geelker- 
ken beroering en skeuring in die Ge- 
reformeerde Kerke op dreef was. 
Dooyeweerd het in 1965 geëmeriteer. 
Hy het ernstig gewerk aan die program, 
hierbo geskets, wat Kuyper en die syne 
vanaf 1894 as taak van 'n Calvinistiese 
wysbegeerte gesien het. Hy het 'n we- 
tenskapsleer en stelsel beoog, wat vorm 
en inhoud sou gee aan die geloofs- 
grondslag van die Vrye Universiteit. 
Vrug van sy arbeid was die drie dele 
in 1935-1936 van sy: Wijsbegeerte der 
Wetsidee. Tot op daardie datum, trou- 
ens tot vandag toe was dit die funda- 
menteelste en omvattendste poging om 
te vorder met die gereformeerde of cal- 
vinistiese beginsels as komponente vir 
vakbeoefening aan die universiteit. In 
1939 het Dooyeweerd kritiek in sy ar- 
tikel ,,Kuypers Wetenskapsleer” uit- 
gespreek, oor laasgenoemde se skolas- 
tieke lyn in sy benadering en stelsel. 
Dit is verder verdiep in die werk ,.Re- 
formatic en Scholastiek in de Wysbe- 
geerte” (1949). 


Maar prof. V. Hepp (1923-1944, pro- 
fessor in Dogmatiek, Vrye Universiteit, 
as opvolger van Bavinck) het na aan- 
leiding van die verskyning van Dooye- 
weerd se wysbegeerte van die wets- 
idee, begin skrywe oor: Dreigende 
Reformatie, 'Dooyeweerd se leer het 
invloed gekry maar nie 'n algemeen 
aanvaarde inhoud aan die gereformeerde 
of calvinistiese beginsels, in die vak- 
beoefenina aan die Vrye Universiteit, 
bewerkstellig nie. Skrywer hiervan het 
terloops in sy professorale intreerede 
van 1940 gemeld dat op daardie gebied 
toe nog geen vordering gemaak was 
nie. En daardie leemte is nooit bevre- 
digend gevul nie. 

Ons wys nog op baie belangrike uit- 
latings van Dooyeweerd van 1966 toe 
hy al emeritus was. Daaronder is: ,,De 
term gereformeerd was kerkelik te 
veel belast.” — ,De term (Calvinistiese 
Wysbegeerte acht ik daarom niet meer 
passend. Ze is onevangelisch en ver- 
warringwekkend, en ik hoop dat de 
vereniging voor Calvinistische wysbe- 
geerte en de door haar in het leven 
geroepen stichting voor 'BijzZondere 
leerstoele tot een naamsverandering 
Zuller besluiten, waarby het adjectivum 
,calvinistisch' door ,reformatorisch' zal 
worden vervangen. Maar die opperbe- 
langrikste opmerking van Dooyeweerd 
in 1966 was: Een reformatorisch wijs- 
begeerte moet in haar centraal-bijbel- 
sche uitgangspunt oecumenisch zijn, 
in deze zin dat zij in haar bijbelsch 
grondslag ieder moet toespreken, die 
in die ware zin behoort tot de eene 
Heilige Christelyke Kerk, die wij allen 
belijden in het Apostolicum (Twaalf 
artikls)”. Dit was waartoe Dooyeweerd 
na meer as 40 jaar van toegespitste 
arbeid gekom 'het, gewy aan vorm- en 
inhoudgewing van gereformeerde of cal- 
vinistiese beginsels in die verskeiden- 
heid kennisgebiede. Hy kom by die. 
algemene Christelike as geskikste raam- 
werk waarin alle bedrywighede, inslui- 
tende onderwys en kennisvakbeoefe- 
ning, plek kry. 

Sy verklarings het geval juis net in 
die tyd toe die eerste Onderwysraad 
in Augustus 1965 eenparigheid bereik 
het oor die Christelike grondslag vir die 
skoolonderwys in Suid-Afrika. Van toe 
af het die aanbeveling gedien by die 
Minister wat vroeg in 1967, die Onder- 
wysbeleidswet met welslae geloods 
het. Ons kon deur genade diensbaar 
wees op 'n verantwoorde wyse. 

Maar om die ontwikkeling verder aan 
te stip — in 1965 was 'n kommissie 
onder leiding van ds. P. 'N. Kruyswijk 
van die vereniging vir Onderwys op 
Gereformeerde grondslag en kurator van 
die V.U. ook aan die gang om weer 
eens 'n beter formulering en 'n duideli- 
ker en uitvoerbaarder beskrywing te 
soek van die gereformeerde of calvinis- 
tiese beginsels in die onderrig en onder- 
soek in die verskeidenheid wetens- 
vakke. Die soektog was toe al van 1880 
af ernstig aan die gang. Na 1965 het 
dit stapsgewys gevorder totdat op 6 
Februarie 1971 die herformulering aan- 
vaar is. Daardeur het die gereformeerde 
en die calvinistiese arondslag effektief 
neword: DIE GRONDSLAG VAN DIE 
EVANGELIE VAN JESUS CHRISTUS. 

Inhoud is verder gegee deur by die 
nuwe arondslag te voea: ,,dat naar de 
Openbarmg in die Heilige Schrift, de 
mensch in zijn gehe'e leven roept tot 
die dienst en de verheerlikina van die 
ene God. Vader Zoon en Heilige Geest 
en daarin tot dienst aan de mede- 

Wat die Christenmens van die toe- 
koms verwag, kan saamgevat word in 
die twee woorde: Jesus kom. Ons ver- 
wag nie in die eerste plek dat die aarde 
sal vergaan nie. Dit ook, maar daar lê 
nie die swaartste aksent nie. Die Chris- 
ten maak ook nie berekeninge oor wan- 
neer die einde sal kom nie. Die Christe- 
like geloof bely eenvoudig Jesus kom! 
Volkome eenvoudig en deursigtig. 
Jesus kom! En dit staan ook nie net in 
Daniël en Openbaring nie, maar in die 
hele Bybel. 


DR. D. J. C. VAN WYK 


Reeds op die dag van Jesus se he- 
melvaart is die dissipels van die Olyf- 
berg af weggestuur met die belofte dat 
Jesus weer sal kom, net so soos hulle 
Hom sien weggaan het. Daarom staan 
dit ook van heel vroeg af in die Christe- 
like geloofsbelydenis dat Hy weer sal 
kom om die wat lewe en die wat dood 
is, te oordeel. En in Openbaring 22 leer 
Johannes dat dit die Heilige Gees is 
wat as antwoord op hierdie belofte van 
Jesus, ,,kyk, Ek kom gou, en my loon 
is by My, om elkeen te vergeld soos 
sy werk sal wees,” die gebed en die 
verwagting in die gemeente brandend 
en lewend hou: ,,Amen, ja kom Here 
Jesus!” 


Wanneer en hoe? 


Wanneer sal Jesus kom? Dit weet 
niemand nie, net die Vader. Mat. 24:36. 
Die oomblik van sy koms is 'n verbor- 
genheid, net soos die oomblik van sy 
vleeswording dit was. Wat die Bybel 
wel sê, is dit: as die getal van die uit- 
verkorenes, aan God alleen bekend, vol 


is, is die uur daar. God alleen ken egter: 


die groei van sy volk, en daarom ook 
die oomblik van volheid van sy kerk. 
Daarom sê die Bybel sal sy koms net 
so skielik, onvoorspelbaar wees soos 
die koms van 'n dief in die nag. 2 Petrus 
310. In Petrus se tvd was dit al so 
soos dit vandag ook is: die mense kom 
onder die indruk van die feit dat alles 
bly soos dit altyd gewees het. Daarom 
juis sal sy koms so plotseling wees. 
Soos 'n dief in die nag. Dit kan nie ver- 
moed of bereken word nie. Dit sal die 
mense oorval. Daarom moet baie minder 
bespiegel word oor die koms van Jesus 
Christus. Daar moet liewer baie meer 
bely, verkondig en gesing word: Hy 


Dinge 


DIE 


HERE 


KOM! 


kom! Daar word nie van ons bespiege- 
ling gevra nie. Daar word van ons ge- 
bed en waaksaamheid gevra. 

Op die plotselinge van sy koms wys 
Jesus ook in Mat. 24:27. ,Want soos 
die weerlig uit die Ooste uitslaan en 
tot in die Weste skyn, so sal die koms 
van die Seun van die mens ook wees.” 


Algemeen sigbaar 

Terselfdertyd is hierdie verwysing 
na die weerlig (Mat. 24:27) ook 'n aan- 
duiding van 'n ander aspek van Jesus 
se koms: dit sal, soos die weerlig, vir 
almal sigbaar wees. Die tyd van sy 
koms is verborge, maar nie sy koms 
self nie. Die is algemeen sigbaar. Die 
geloof word aanskouing. ,,Kyk, Hy kom 
met die wolke en elke oog sal Hom 
sien...” Openbaringe 1:7. 

Ons let nou verder op enkele ge- 
beure gepaardgaande met die sigbare 
verskyning van Jesus, soos Mattheus 
dit byvoorbeeld beskryf in Mat. 24:29- 
sy: 


Natuurverskynsels 

Sy koms sal ingelui word deur be- 
sondere natuurverskynsels. Die son sal 
verduister, die maan sal nie skyn nie, 
die sterre van die hemel sal val. Dit 
word nie gesê dat son, maan en sterre 
sal vergaan nie. Maar hulle verloor hul 
funksie, word uit hulle diens ontslaan, 
om naamlik tye en seisoene aan te dui. 
Hulle is nie meer ligbronne nie. Dis nie 
meer nodig nie. Die geskiedenis het sy 
doel bereik. Heel hierdie wêreld, met 
al ons sekerhede, word omvergewerp. 
lets geheel nuut breek deur. 


Teken van die Seun van die mens 


Na dié natuurverskynsels, sal die te- 
ken van die Seun van die mens in die 
hemel verskyn. Wat se teken is dit 
hierdie? In die ou Christelike kerk is al 
gedink aan 'n verskyning in die vorm 
van 'n kruis, of aan 'n verskyning van 
Christus, met die arms uitgebrei, soos 
Hy: aan die kruis gehang het. In elk 
geval: die teken is die laaste vooraf- 
aankondiging van die koms van Chris- 
tus. 

Dan sal die wat Hom deursteek het 
Hom sien. Openbaringe 1:7. En al die 
stamme van die aarde sal sou bedryf. 
Mat. 24:30. 

Wat 'n ontsettende oomblik! Nou sal 
dit duidelik word wat die mens, deur 


Christus te verwerp, werklik gedoen 
het. Almal het nou die evangelie ge- 
hoor. Wat het hulle daarmee gedoen? 
Nou is daar volle selfkennis, sondeken- 
nis: ons wou die Messias nie erken nie. 
Vandaar die angs en vrees, die slaan 
op die bors, die rouklag: ons het ge- 
help om Hom te deursteek; ons godde- 
losheid was dwaas, ons verwerping van 
Christus was sonde. Die geloof word 
dus aanskouing. Maar ook die ongeloof 
word aanskouing! Hy kom op die wolke. 
Elke oog sal Hom sien. Niemand sal 
meer by Hom kan verbygaan niel 


Dan sal Hy sy engele met trompet- 
geluid uitstuur om sy uitverkorenes te 
versamel. Hierdie versameling van die 
uitverkorenes, hierdie trompetgeluid, 
laat dink aan die laaste besuin, die op- 
wekking van die dooies in 1 Kor. 15:52. 
En let op: die versameling van die uit- 
verkorenes is iets wat vertroos, ver- 
bly. Dit wil ons nie verskrik nie. Dit 
staan juis teenoor die vlug en verdruk- 
king wat vroeër plaasvind. Aan vlug 
kom 'n einde. Nou kom daar opeens 
plek vir die gemeente in die wêreld. 


Hierdie versameling het al vroeër ty- 
dens Jesus se lewe begin. Hy het dis- 
sipels geroep, apostels uitgestuur. Die 
toekoms het al begin. Daarom sal dit 
sekerlik volkome deurbreek! 


(Word vervolg) 





Bybelverspreiding— 
Afrika loop amper voor 


In Afrika is in 1975 meer volledige 
Bybels versprei dan in Europa, volgens 
die Jaarverslag van die Wêreldbond 
van Bybelgenootskappe. In Afrika is 
1656265 Bybels versprei 
1557251 in Europa. In Asië/Stile 
Oseaan is 1285 470 Bybels versprei en 
1731621 in Noord- en Suid-Amerika. 
Lg. syfer sluit 93 753 Bybels vir Wes- 
Indië in. 

In 1975 is 6 230 607 volledige Bybels 
wêreldwyd versprei, asook 10738 146 
Nuwe Testamente en 286 498 554 Evan- 
gelies, Skrifgedeeltes en seleksies. 
Hierdie syfers verteenwoordig die ge- 
samentlike Bybelverspreiding deur Na- 
sionale Bybelgenootskappe wat in meer 
as 115 lande en gebiede werksaam is. 

mensch.” Elke Bybelgelowige kan daar- 
mee saamstem, want dit is Bybels, 
Skriftuurlik en die hart van die Bybels- 
Christelike etiek saamgevat in Mat. 
22:35-40. Na 90 jaar van swaar arbeid 
van die gees het dit gebeur met die 
Vrye Universiteit, die vereniging vir 
onderwys op gereformeerde grondslag 
en eintlik met die Gereformeerde Kerke 
in Nederland op die gebied van die uni- 
versiteitsonderwys en die houding teen- 
oor vakwetenskappe en vakweten- 
skapsbeoefening in die onderwyssektor. 


Dit bring by ons tuis die betekenis 
van die sinspreuk gebeitel op die graf 
van prof. Van Oosterzee (1817-1882) 
wat deur Kuyper verguis was — Chris- 
tianus Evangelicus mihi nomen, Refor- 
matus Cognomen (Evangeliese Christen 
my naam, hervormd (of gereformeerd) 
bynaam) of soos ons landgenoot $S. du 
Toit dieselfde anders gesê het: Die Skrif 
kom met die primêre gesag, die bely- 
denis met die sekondêre en die teolo- 
giese tradisie met die tersiëre. Calvi- 
nisme met sy variante is teologie, die 
belydenis heet ,gereformeerd (—her- 
vormd) maar die kenbron en geheel- 
enige norm is God se selfopenbaring in 
die Skrif met kulminasie in die Evange- 
lie van die Nuwe Testament. 


J. Stellingwerff, bibliotekaris van die 
Vrye Universiteit het in 1974 in sy boe- 
kie ,,De Koers van die Vrye Universi- 
teit, grondslag, struktuur, toekomst' 
oor die ingrypende verandering ge- 
skrywe dat dit meegebring is deur die 
eietydse situasie, wat vir hom te ver- 
gelyk is met die periode van die Helle- 
nisme :en tyde van (Christus, en ook 
met die toedrag van die 16de eeu. Hy 
sê ondermeer: ,,wij leven is een tijd 
die het raadzaam maakt om aan het 
oude niet krampachtig te hechten. Onze 
tijd maakt het noodzakelijk dat wij af- 
stand doen van die onveranderlijkheid 
van onze menschelijke afspraken.” Die 
verandering van die grondslag van on- 
derrig en ondersoek aan die Vrye Uni- 
versiteit in 1971 is nie net 'n gevolg 
van volgehoue inwendige besinning nie. 
Dit weerkaats die nuwe vrae wat in die 
wêreld van tans ook aan kerk en teolo- 
gie gestel word. Teologie het in die 
poging tot antwoorde gekom met wat 
as ,nuwe teologie” bekend staan. Dit 
het deurgedring tot in die voorheen be- 
houdende Gereformeerde Kerke in 
Nederland, wat in die stroomversnelling 
betrek is, en op die kernsake van Bybel 
en geloof besin het met gevolglike ver- 
anderde leerbesluite oor die aard van 


die Bybelgesag, binding aan die bely- 
denis ensovoorts. Dit is egter 'n groot 
aparte en aktuele onderwerp, wat nog 
deur ons in Suid-Afrika verwerk moet 
word as ons nie teologies, kerklik, we- 
tenskaplik en onderwyskundig op die 
verkeerde voet betrap wil word nie. Die 
grondvrae is: hoe om Christen en hoe 
om kerk te wees in die hiernoumaalse 
Suid-Afrika — in die onderwys, die 
maatskappy, die politiek ensovoorts? 


Die aangehaalde gebeurde in Neder- 
land laat ons vra: wat is die uitwerking 
daarvan op Gereformeerd kerklike me- 
ningsvormers in Suid-Afrika, wat ook 
kan deurwerk tot die onderwysbenade- 
ring. Daarmee kom ons by die tweede 
gebeurtenis wat genoem sou word. Dit 
is die Internasionale konferensie van 
Calviniste gehou te Potchefstroom van 
9 tot 13 September 1975 met die kon- 
ferensietema: GEREFORMEERDE IN- 
STELLINGS VIR HOËERONDERWYS AS 
'N BOLWERK VIR DIE KONINKRYK 
VAN GOD. 


Hoedanig was die Potchefstroomse 
inbreng by die geleentheid? Die ver- 
woording van die tema klink ouder- 
wets-Kuyperiaans van selfs voor 1896. 
Maar dit verdien ondersoek en bepein- 
sing. 


(Word vervolg) 





Is dit nie die taak van die kerk om in 
plaas van die stuur uit die hande van 
die owerheid te neem, te fungeer as 'n 
kompas, wat onveranderlike die noorde 
aanwys, of as 'n vuurtoring wat aangee 
waar die skip ongetwyfel te pletter sal 
loop? 

Is dit nie die taak van die kerk om 
voortdurend te wys of hierdie onveran- 
derlike woorde van Jesus wat die rig- 
ting bepaal vir die mensheid as individu 
en as gemeenskap? 


K. F. Gunning 





'n Kerk wat trou is aan sy opdrag en 
karakter, kyk na buite, na die wêreld, 
nie na binne nie, na sy eie sisteem 
nie... Sy karakter bestaan daarin dat 
hy in al sy woorde en dade getuie is 
van God en van sy verlossende dade 
en bedoelinge. 


H. Kraemer 

onder leiding van 

ISRAEL 


19 DESEMBER TOT 
30 DESEMBER 1976 


Bel Potchefstroom 4966 soggens 
voor 8.30 en saans na 9-uur vir 
volle reisprogram en besonder- 
hede. 


Dis leersaam! 

Dis onvergeetlik! 

Kersfees in Bethlehem! 

Sien koraalriwwe deur glas- 

bodemboot. 

* Bootvaart oor See van Gali- 
lea. 

* Sien die Bybelland van noord 

tot suid, van oos tot wes. 


* DE 

Monumente vertel (15) 





Oral oor ons land staan hierdie mo- 
numente wat herinner aan bittere oor- 
logsmart en ellende — konsentrasie- 
kampkerkhowe. 


DR. D. J. C. VAN WYK 


Die konsentrasiekamp te Irene is ge- 
durende Desember 1900 opgerig. Aan 
die begin van 1901 is groot getalle 
mense hier geplaas. Die inwoners was 
afkomstig uit die distrikte van Pretoria, 
Rustenburg en Noord-Transvaal. Daar 
was eindelik 4000 mense in tente in 
hierdie kamp gevestig. Aangesien die 
meeste inwoners uit warmer streke af- 
komstig was, het hulle moeilik by die 
hoëveldse winterklimaat aangepas. Dit, 
tesame met die feit dat daar gedurende 
die eerste jaar geen beddens in die 
tente was nie, en die karige voedsel- 
voorrade, het veroorsaak dat die alge- 
gene gesondheidstoestand baie swak 
was. Omdat mediese versorging onvol- 
doende was, het daar na 'n masel-epi- 
demie grootskaalse longontsteking uit- 
gebreek. Gedurende Julie 1901 was 
daar 147 sterfgevalle, en gedurende die 
hele jaar 808. Eers gedurende 1902 is 
die lewensomstandighede in die kamp 
aansienlik verbeter. 


Volgens amptelike bronne is 1149 
mense in totaal in die kamp oorlede. 
Met die herstel van die kerkhof in 1958 
is 805 leiklipgrafsteentjies gevind. Die 
kamp het vir plus-minus 25 maande be- 
staan. Na 1902 het die terrein in privaat- 
eiendom verwaarloos geraak. Die ver- 
sorging en opknapping van die kerkhof 
is later deur die Suid-Afrikaanse Vroue 
Federasie, wat onder andere gestig is 
deur vroue wat in die Irenekamp diens 
gedoen het, ter hand geneem. Wat hier 
afgespeel het, is op onherhaalbare, aan- 
doenlike woorde beskryf deur Jan Cel- 
liers in ,,Die Kampsuster” 


Suster Anna, ek voel dis die dood 
wat kom: 


slaat ope die tentdoek, na buite- 
kant om, 


dat my oë vry oor die bulte gaan — 


Suster Anna, ek hoor 'n kerkklok 
slaan. 


N.S. Bogenoemde inligting kom uit 'n 
brosjure oor die lIrene konsentrasie- 
kampkerkhof, opgestel deur J. L, Hat- 
tingh. 


IRENE 
KONSENTRASIEKAMP KERKHOF 





'n Blik op die Irene konsentrasiekamp-kerkhof. 








Alderson-Flitton 


Chevrolet 


00] PAY 










Die ideale motor vir dames 





Alderson--Flifton 
Telefoon: Pretoria 482611 

SENDING (10) 


SENDING 
EN 
BRANDSTIGTING 





Ons is geneig om in ywer vir die sen- 
ding af te neem in tye van brandstig- 
ting en doodslag, soos onlangs in 
Soweto en elders in ons land. 

Dit is verblydend om te hoor dat die 
Bantoe Hervormde Kerk se lidmate nie 
gedeel het aan hierdie vandalisme nie. 
Ons moet tog begrip hê vir die pro- 
bleem waarin die Bantoe hulle bevind 
as hulle gedwing word deur mede- 
bantoes om deel te neem. Dis maklik 
om as buitestaander net te veroordeel. 
Maar as jou lewe wreedaardig bedreig 
word, trek baie Christen swartes hulle 
neutraal terug. Daar het getuienisse na 
vore gekom van swartes wat by die 
aanskouing van die verwoesting wat 
aangerig is, teen 'n boomstam gaan 
staan, en bitterlik geween het. 


DR. H. G. v.d. WESTHUIZEN 


Dit is verkeerd om die onlangse 
brandstigting en oproer maar net aan 
die swartes toe te skryf. Daarmee sien 
ons die grootste vyand verby! 

Wie is die groot vyand? 

Sommige sê Soweto se brande is 
die boodskap dat apartheid eers sal 
slaag indien die swartes vernietig is, die 
Suid-Afrikaanse gemeenskap vernietig 
is, en die werking van die Gees van 
God teengestaan word! Die skuld word 
hiermee in ontsettende terme op die 
Afrikaner gelê. Dit sou dan nie kom- 
munistiese agitators wees wat agter die 
brande sit nie maar die teenwoordig- 
heid van die Gees van God in die swart 
woonbuurtes (Pro Veritate, Julie 1976)! 
As dit waar sou wees en ons trek ons 
skouers maar net op met 'n: ,,so what 
vir Soweto” dan is ons die ellendigste 
van alle mense. 


Dit is egter merkwaardig dat die 
brande en oproer so dikwels aansluit by 
die jeug — skole, universiteite, ens. 
Karl Marx, die vader van die kommu- 
nisme, het sy leerstellings onder die 
werkerklasse probeer ingang laat vind. 
Herbert Marcuse se neo-marxisme meen 
om beter vordering vir die kommunisme 
te behaal met sy kontra-kultuur optre- 
des. Hiervolgens moet die kommunis- 
tiese leerstellings by die student ingang 


laat kry word. Die student is minder 
van 'n kapitalis as selfs iemand uit die 
werkersklas. Die student is in 'n ouder- 
domstadium van vatbaarheid vir op- 
stand teen gesag, kultuur en tradisie. 
Die student is as studerende vatbaar 
vir nuwe idees. Die student is die leier 
van die toekoms. 


Nou bemerk ons dat in Suid-Afrika, 
net soos in Amerika, daar vele stu- 
dentebewegings is wat een of ander 
verband het met die studente-oproer. 


Die kommunistiese praktyk glo God 
is dood; in die sin dat God in die mens 
alleen is, en nie 'n hoër wese is nie. 
Die mens moet self 'n vredestaat van 
ewigdurende geluk tot stand bring. Hy 
het nie 'n verlosser nodig nie. God is 
dus in die mens se optrede en dade. 
Die mens se dade wat verandering 
moet teweeg bring, word beskou as die 
hoogste daad. Hierdie dade vir veran- 
dering is dan dikwels winde van ver- 
andering in die politiek, filosofieë van 
revolusie in die teologie en vure van 
brandstigting in die praktyk. 


In 1 Kon. 19:11-13 word uitdruklik 
gesê dat God nie in die storm is nie, 
nie in die aardbewing nie en ook nie in 
die vuur nie! God is in sy Woord. Ons 
sal God nie vind in winde van verande- 
ring, revolusies en brandstigting nie. 
Dit sou dalk Godslasterlik wees om te 
beweer dat dit die Gees van God is 
wat in vure van brandstigting is! Ons 
sal God en ons verlossing slegs vind 
in die Woord van God. 


Die vyand agter die oproer en brand- 
stigting is sekerlik nie die Afrikaner met 
goedbedoelde hoewel steeds menslike 
gebrekkige politieke beginsels en be- 
leide nie. Die vyand is nie die swartes 
met hulle eie aard en eienaardighede 
nie. Dié vyand is die antichris. So weet 
nou — Soweto. 


(Word vervolg) 





Die sendelinge uit die begintyd was 
gebore stryders en baie groot manne, 
want in die tyd was die godsdiens noa 
'n banier om onder te veg. Geen swak 
of bedeesde mens kon oorsee gaan na 
vreemde lande en dood en gevaar trot- 
seer nie, tensy hy die godsdiens as sy 
banier dra. waaronder ook die dood 'n 
glorieuse einde sou wees. 


Om daarop uit te gaan, sy stem te 
verhef, te waarsku, ander te red, dit 
was die dwingende roeping vir die siel 
wat al gered was. Daar was 'n bese- 
tenheid om, wat hulle as noodsaaklik 
gesien het, 'n worsteling om redding. 


H. Kraemer in sy 
,Christian Message 

Lesers skryf 





Die Redakteur, 


Insake: Kommandant Johan Daniel 
Weilbach 


Johan Daniel Weilbach was kom- 
mandant van Heidelberg (Tvl.) tydens 
die Eerste Vryheidsoorlog (1880-81), 
verskeie kafferoorloë, en weer in die 
Anglo-Boereoorlog (1899-1902). Oor sy 
aandeel en bewegings in laasgenoemde 
oorlog sal ek graag meer te wete wil 
kom. Enigiets oor hom sal verwelkom 
word. Hy is op sy plaas Tierbank, dis- 
trik Lindley, in 1906 oorlede. 


Ek mag net noem dat hy 'n groot 
kerkman in die Nederduitsch Hervormde 
gemeente Heidelberg (Tvl.) was en ver- 
al in 1895 'n groot rol in die Neder- 
duitsch Hervormde Kerk onder ds. God- 
defroy gespeel het. 


Daar mag heelwat opgeteken staan 
in dagboeke van burgers wat onder 
hom gedien het, of daar mag nog kor- 
respondensie (amptelik of andersins) 
wees wat bewaar gebly het wat meer 
van sy bewegings of van sy optrede 
as mens vertel. Daar mag oorleweringe 
aangaande hom wees wat êrens opge- 
teken staan of wat oorvertel is. 


Ek sal dit op prys stel as lesers van 
,Die Hervormer” met my in kontak sal 
kom, of afskrifte (verkieslik fotokopieë) 
van die betrokke stukke aan my sal 
stuur, of laat weet waar die naam ook 
al raakgeloop is. Enige stuk wat aan 
my gestuur word, sal ek, nadat ek die 
nodige fotokopieë gemaak het, weer 
aan die regmatige eienaar terug besorg. 


Pieter Weilbach 
Posbus 578 
Pretoria 0001, 


NOG 'N TURKSVY 
—ROOK-— 


Geagte Redakteur, 





Ek weet nie of u my brief in Die 
Hervormer sal opneem nie. Ek is ge- 
doop en opgegroei in die Hervormde 
Kerk en so was dit met my voorgeslag; 
ons is en was almal lede van die Her- 
vormde Kerk. Ek is byna 86 jaar. Ek 
lees graag Die Hervormer en geniet die 
artikel: ,,Doring'". Daar is net iets snaaks 
vir my en baie andere. ,,Doring” wys 
ons op so baie foute, aanstootlike ge- 
woontes maar een ding skyn dit of hy 
dit vermy en dit is: die gebruik van 
tabak. Om mee te begin: ons weet tog 

Komdt. J. D. Weilbach (wat kort na die Eerste Vryheidsoorlog 'n boek oor dié 

oorlog, in medewerking met Du Plessis, gepubliseer het) staan in die tweede ry 

van bo, tweede van links. Komdt. Gert Engelbrecht, grootvader van prof. S. P. 
Engelbrecht, staan heel regs in die tweede ry van onder. 

almal hoe nadelig die gebruik van tabak 
vir die liggaam van die mens is. Dit gee 
slegte longe, longkanker, verstopping 
van are wat al mense hulle bene en 
voete laat verloor het ensovoorts. Die 
ander kant van die saak, so ver die 
aanstootlikheid aangaan, ry maar in 'n 
bus of sit in 'n fliek met al die vensters 
toe wanneer dit koud is en die rokers 
rook dat jou oë water en jy smag na 
lug, of die skoolkind verlaat die klas 
om te gaan rook ensovoorts. Is dit nie 
minder aanstootlik nie as om maar 'n 
stuk kougom te kou of vir die dominee 
om sy arms op die kateder te rus nie. 
Myself en andere is van gedagte (ons 
mag verkeerd wees verskoon) dat 
,Doring” self of sy vriende tabak ge- 
bruik en hulle nie wil seermaak nie. 
Dink u nie dat as ons gedagte reg is 
nie, ons die reg het om vir ,,Doring” te 
sê om te onthou waar die Woord sê: 
jy sien die splinter in jou broer se oog, 
maar vergeet die balk in jou eie oog. 
Ek myself kan nie bekostig om te rook 
of te drink nie. Ons besteë jaarliks 
R168-miljoen aan brood, maar aan tabak 
meer as tweemaal soveel, volgens Die 
Landbou Weekblad. Ek oordeel niemand 
nie maar wys net daarop, dat daar baie 
slegter gewoontes is as om kougom te 
kou of 'n dominee wat onder sy preek 
iets verkeerd doen. Ons almal is maar 
menslike. 


Hervormer gewese roker 
Rooiklip 
Pk. Dullstroom. 


DIE HERVORMER 
POSITIEF 


Geagte redakteur, 


Dit is met vreugde dat hierdie brief 
aan u gerig word. Die laaste tyd vind 
ons Die Hervormer steeds meer posi- 
tief, veral in sy benadering van vraag- 
stukke. 


Hierdie brief is o.a. na aanleiding van 
die artikel van ds. J. G. M. Dreyer Jnr. 
met as onderwerp: 


Spreek die prediking nog tot die 
lidmate?” 

Ek wil graag my instemming hiermee 
betuig: Ons het praktiese prediking no- 
dig en geen kritiek op ander kerke nie. 

Ons wil leiding kry deur die predi- 
king, waardeur ons lewende Christene 
kan wees — leiding deur prediking, 
Bybelstudie en gebed. As die Woord 
van die Here spreek, sal ons ophou om 


op huisbesoek oor alles te praat be- 
halwe oor die Bybel. Dan sal die Woord 
van God gebruik word as die onder- 
werp van gespreek. 

Dit is nie ander kerke of sektes wat 
ons lidmate wegrokkel nie, maar die, in 
baie opsigte, dooie godsdiens, wat die 
lidmate vanself ook dood laat wees. 

Die ,,saligmakende'” insameling van 
geld, waardeur wel die gemeentelike 
kontak gedien word, is tog ook nega- 
tief. 

Positief is of die gesindheid van die 
hart reg is. 

Persoonlik word ek vir die eerste 
keer bepaal by die Drie Formuliere van 
Enigheid, omdat ons in die kategese 
die Geloofsleer bespreek. My innige 
dank vir die opstellers van daardie Ge- 
loofsleerboekie. Hulle laat ons weer 
terug gryp na die belydenisgeskrifte, 
wat deur opregte en lewende Christene 
opgestel is. 

Daar word teveel gedink dat ons ge- 
loofsake moet aanpas by ons tyd, maar 
ons moet terug na die Hervorming, in 
woord en daad. 

Dan sal ons weer kerk wees. 

Baie dankie vir die artikels van ds. W. 
Swart oor: ,,TIekens soos Wolwe”. 
Dankie vir die publiseerders buite ons 
kerkverband. Ds. Swart is nie alleen om 
die antwoord te ontvang: ,,U soek ook 
oral iets agter” nie. 

Ons het teveel geprobeer om soos 
die wêreld te lyk en om hulle agting 
te kry, met die gevolg dat die teenoor- 
gestelde gebeur het. Die wêreld het 
min agting meer vir die kerk, en het 
ons as kerk nie nodig nie, want ons 
het in sy oog niks wat hulle nie het 
nie. Ons as lidmate van die kerk is 
meestal nie meer getuies van Christus 
wat ons met sy bloed gekoop het nie. 

Laat ons die waarskuwing van prof. 
Oberholzer in sy openingsrede van die 
Algemene Kerkvergadering ter harte 
neem. 

Ons het 'n Jeremia nodig om vir ons 
te sê dat ons terug moet keer na God 
met belvdenis van ons sondes as indi- 
vidu en as kerk. Laat ons die kerk wees 
vrat terugkeer en op ons knië gaan en 
ons sondes bely. 

J. Kwant 
Waterval Boven. 


VERANTWOORDELIKE 
AMPSBEDIENING 


Weleerwaarde heer, 


Met verwysing na ouderling H. S. 
Kriel van Estcourt se brief onder die 
opskrif ,,Verantwoorde Ampsbedie- 
ning” in Die Hervormer van Mei 1976, 
wil ek graag met die volgende paar 
opmerkings daarop antwoord: 

Raad aan 
vroue wie 
se mans 
te moeg?” is 


Is hy werklik ,te moeg? 
Baie vroue wonder seker 
hieroor. Hy was altyd gretig 
om uit te gaan, maar skielik 
is hy ,te moeg?! Is dit net `n 
verskoning? Het hy belang- 
stelling verloor? Moontlik. 
Maar in die meeste gevalle is 
dit hoe hy voel — lusteloos, 
terneergedruk, prikkelbaar. 
Hy kan nie meer bybly nie. 
Hierdie simptome kom dik- 
wels in die middeljare voor. 
Maar gelukkig is daar iets 
wat u aan die saak kan doen. 
U kan hom help om weer sy 
,ou self te wees. Kry vir hom 
Salusa 45 by u apteek. U is 
dit aan u man verskuldig. 
Salusa 45 se spesiale for- 
mule kan sy fisiese energie 
en sy dryfkrag herstel. Hy 
sal gou weer lus vir die lewe 
voel en selfs jonger lyk! 
Salusa 45 bevat vitamien 
E. Prokaien (H;). Hemato- 
porforien. Asook ander 
noodsaaklike vitamiene. 
Vir die beste resultate, 
gebruik Salusa 45 daagliks. 


LEWENSLUS VIR DIE MIDDELJARE 


METABOLIC ACTIVATOR 


NEW VIGOUR FOR THE MATURE YEARS 





30 tablette R2,35. Volledige 

3-maande-kursus van 90 tablette 

R5,95. Slegs by apteke verkryg- 
baar. 


— 4964/a 


BENE ESEG VROGERUBRIEK BESMEER GEE EO EG 
Hervormde Predikantsvroue in Suid-Afrika vanaf 1652 


47. Elizabeth Johanna Jacobse, eerste 
eggenote van ds. M. C. Vos 


VII 


Toe ds. Vos nog 'n teologiese stu- 
dent in Utrecht was en destyds lid van 
'n ,,Godvruchtig Studentengezelschap” 
geword het, het hy gedurende een va- 
kansie saam met een van sy mede- 
studente, afkomstig van Enkhuizen, in 
die provinsie Noord-Holland, en wat 
deur Vos beskrywe is as ,,een dierba- 
ren broeder en ook een lid van ons 
studenten-gezelschap'”, vakansie gaan 
hou in laasgenoemde se tuisdorp. Dit 
was hierdie vriendskap met 'n Enk- 
huizer-student wat daartoe sou lei dat 


DR. H. M. REX 

Vos ongeveer dertien jaar later na die 
Kaap as predikant uitgestuur is. |In- 
tussen het ds. H. van Stralen, wat 
saam met Vos in sy studentedae in 
Enkhuizen deelgeneem het aan 'n ,,God- 
vruchtig gezelschap” 'n leidende posi- 
sie in sy kerk bereik en hy deur ds. 
Vos beskrywe kon word as die ,,groote 
Hoofd der Kerke” en die ,,waardigen 
en Godvruchtigen Staatsman'. Ds. Van 
Stralen het sy invloed by di. De Haas 
en Van der Scheer, destyds ,,ordinaire 
Gedeputeerden over de Buitenlandsche 
Kerken” en albei bevriend met ds. Vos, 
laat geld en hulle oorreed het om ds. 
Vos se aanstelling in 'n Kaapse vaka- 
ture by die ,,Heeren Bewindhebbers der 
Oost-Indische Compagnie” te bepleit. 
Ds. Vos is bygevolg deur die Here 17 
aangestel as predikant in die Kaapse 
kerk en daarna deur die Klassis van 
Amsterdam beroep. Hierdie blye tyd- 
ding het ds. Vos en sy eggenote in 
Oktober 1793 in Woerden bereik. 


Toe hy die berig van sy aanstel- 
ling kry, het ds. Vos as volg gereageer: 


,O wondere Voorzienigheid! toen 
ik mijne terugkeering naar de 
Kaap schier opgegeven had, en te 
dien einde geene pogingen meer 
wilde aanwenden, zeide God door 
sprekende daden: nu zal ik wer- 
ken, en wie zal het keeren?” 


Aangesien die Kaap in 1795 in Britse 
hande oorgegaan, die V.O.I.C. van die 
toneel verdwyn 'het en die kerklike 
reëlings in die vervolg anders sou ge- 
reël word, was ds. Vos een van die 
laaste predikante wat deur dié beroem- 
de handelsinstelling, in samewerking 
met die Klassis van Amsterdam, van 
Nederland na die Kaap gestuur is. 





ee 








,Kaap die Goeie Hoop”, volgens 'n litografie deur L. Sabatier en Lauvergne. Ons 

kan ons indink in die vreugde wat ds. Vos en sy eggenote moes ervaar het toe 

hulle op 8 Maart 1794, na 'n jarelange afwesigheid, Tafelbaai op 'n seilskip binne- 
gevaar en Kaapstad aan die voet van Tafelberg onder oë gekry het. 


In die lig van die feit dat ds. Vos ten 
opsigte van sy pastorale werk, dit be- 
sonder gelukkig getref het in aldrie sy 
Hollandse gemeentes, het hy metter- 
tyd tot die besef gekom dat hy die res 
van sy lewe in Nederland sou wou 
werk as dit nie was dat hy die geeste- 
like belange van die ,,arme slaven er 
verwaarloosde Heidenen” op sy hart 
gedra het nie. Dat hy 'n kruis gehad 
het om te dra en dat hy in die loop 
van sy Hollandse jare 'n gewig aan sy 
bene gehad het, het hy as die wysheid 
en goedheid van sy God beskou. 


Dit is te begryp dat ds. Vos, na 'n 
dertienjarige verblyf in Nederland 'n 
gehegtheid aan dié land en sy mense 
ontwikkel het. Daarom was daar 'n 
mate van droefheid by hom toe hy op 
13 Oktober 1793 afskeid van sy ge- 
meente geneem het. Sy afskeidsteks 
was Hand. 20:25-27 en 36. 


Ten aanhore van sy eie gemeente- 
lede, 'n aantal kollega's en lidmate van 
naburige gemeentes het ds. Vos mel- 
ding gemaak van sy besoek aan 38 
gemeentes in Nederland met die oog 
op die verkondiging van die evangelie. 


Van Woerden het ds. Vos, vergesel 
van sy vrou en hul diensmeisie na 


Amsterdam vertrek om sy dokumente 
van die Here 17 te ontvang. 


“En, o wondere Voorzienigheid!", 
roep ds. Vos uit, ,dezelfde Be- 
windhebber, die mij, negen jaren 
te voren, zeer onbescheiden en 
hard had behandel, om mijn erg- 
sten tegenstander te behagen, en 
mij gezegd had te zullen zorgen, 
dat ik nooit naar de Kaap komen 
zZoude, moest nu zelf, daartoe ge- 
commiteerd zijnde, mijne papieren 
van aanstelling teekenen!” 


Voor sy vertrek het hy in Amster- 
dam na 'n preek van ds. Viervant gaan 
luister. In sy gebed het hy vir ds. Vos 
gebid en God ook vir sy lewe en werk 
in Nederland gedank. Onder veel trane 
het 'n aantal gemeentelede van Woer- 
den die vertrekkendes kom groet voor 
hul vertrek na Texel. In Den Helder, het 
hy by 'n skoolmeester 'n aantal katki- 
sasieboekies gaan koop met die doel 
om 'n aantal jongmense aan boord te 
katkiseer. Op versoek van dié skool- 
meester het ds. Vos die volgende dag 
preekbeurte waargeneem in Den Helder 
en Huisduinen en dieselfde aand 'n 
groep mense in die huis van die skool- 
meester toegespreek. Ds. Vos het onder 

LESERS SKRYF 

1. Eerstens maak ouderling Kriel be- 
swaar teen die ,,aanmatigende trant” 
van my brief soos verskyn in ,,Die 
Hervormer” van Maart 1976 onder die 
opskrif ,,MVerantwoorde Ampsbedie- 
ning”. Dit was 'n reaksie-skrywe op 'n 
gepubliseerde preek van die voorsitter 
van die Kommissie van die Algemene 
Kerkvergadering in ,,Die Hervormer” 
van Januarie 1976. Blybaar hou die be- 
weerde ,aanmatigheid'” in naamlik dat 
'n gewone predikant dit gedurf waag 
het om per openbare brief 'n paar per- 
tinente vrae te stel aan die agbare 
voorsitter van die Kommissie van die 
Algemene Kerkvergadering met betrek- 
king tot 'n gepubliseerde preek, met 
die gedagte daaragter dat die bekleër 
van die voorsitterskap van die Kom- 
missie van die Algemene Kerkverga- 
dering die ,hoogste amp” in die kerk 
beklee terwyl alle ander ampte in die 
kerk ondergeskik is aan hierdie ,hoog- 
ste amp”. 


In die Nederduitsch Hervormde Kerk 
van Afrika bestaan daar egter nie so 
'n hoogste amp nie. Die ,,hoogste amp” 
wat die pous in die Roomse-katolieke 
kerk beklee, was juis een van die wan- 
praktyke binne dié kerk waarteen die 
Kerkhervormers en al die ander Pro- 
testante teen geprotesteer het. Daarom 
is die uitskakeling van hierdie ,,hoog- 
ste amp” juis een van die seëninge 
van die Kerkhervorming. In hierdie 
verband haal ek aan uit artikel VI van 
die Kerkwet: ,,Sodat die een gemeente 
nie oor die ander, die een amp nie oor 
die ander, die een ampsdraer nie oor 
die ander (heerskappy voer nie...” 
Miskien sal 'n aanhaling uit artikel 
KOOK van die Nederlandse Geloofsbe- 
lydenis, 'n belydenisskrif van ons kerk, 
hier gepas wees: ,,...En aangaande 
die bedienaars van die Woord, in wat- 
ter plek hulle ookal mag wees, hulle 
het een en dieselfde mag en gesag, 
omdat hulle almal dienaars van Jesus 
Christus is, die enigste algemene Op- 
siener en die enigste Hoof van die 
kerk ...” Uit die kerk se belydenis, uit 
Sy wet en. uit. sy geskiedenis is dit dus 
duidelik dat daar in die kerk nie plek 
is vir so 'n ,hoogste- amp” nie. Dit is 
nie net handig nie maar ook dringend 
noodsaaklik dat veral die ampsdraers 
van die kerk, vir die sinvolle en ver- 
antwoordelike uitvoering van hul amps- 
pligte, sal kennis neem van die inhoud 
van die kerk se Kerkwet en van die 
kerk se belydenisskrifte. 


Daar kon dus in die onderhawige 
geval geensins sprake wees van 'n 
,aanmatige” trant of houding teenoor 
die hoogste amp nie. 


As ouderling H. $S. Kriel van Estcourt 
die betrokke brief waaroor hy beswaard 
voel, objektief lees, dan sal hy merk 
dat ek die agbare voorsitter juis steun 
waarin hy die genoemde ongewensde 
elemente in die kerk aan die lig bring. 
Ek steun die agbare voorsitter in hier- 
die saak so sterk dat ek hom derhalwe 
beleefd versoek het om hierdie saak 
nie net daar te laat nie, maar om meer 
inligting te gee sodat al die ander 
ampsdraers van die kerk kan saam- 
werk in die suiwering en die suiwerhou 
van ons kerk. 


2. Dit is nie baie duidelik wat ou- 
derling Kriel bedoel met die bewering: 
,As ds. van der Merwe se brief, nou 
onder beantwoording, saamgelees word 
met sy brief in ,,Die Hervormer” van 
April 1975 onder die opskrif ,,Seman- 
tiese Vitterigheid'”, dan is dit nie moei- 
lik om sy oortuigingsveld te identifiseer 
nie.” Ek dink dit is onbillik van die 
ouderling om genoemde skrywes met 
mekaar in verband te wil bring. Die 
inhoud van die onderskeie skrywes 
maak dit in elk geval onmoontlik om 
dié skrywes saam te lees. Dit lyk vir 
my eerder asof die ouderling hierdeur 
op 'n geforseerde wyse my wil ,,brand- 
merk” as ,melaatse'” net omdat dit vir 
hom lyk asof my ,,oortuigingsveld” 
(polities?) nie dieselfde is as syne nie. 
En as die aldus-begrypte bedoeling van 
ouderling Kriel se bewering korrek be- 
gryp is deur my, dan is ek 'n ,,ver- 
dagte” en dan gaan my ampswerk in 
die kerk as ,,verdagte” skade ly. Is dit 
nie miskien juis die bron van alle onrus 
en twis onder ampsdraers en lidmate 
van die kerk wat in die laaste tye 
broeiend is nie? Is dit nodig om iemand 
se oortuigingsveld te wil identifiseer 
op onbillike en op geforseerde wyse 
bloot omdat hy op ge-oorloofde wyse 
van sy kerk se amptelike nuusorgaan 
se ,,Lesers Skryf'-rubriek gebruik 
maak? Mag net mense van bepaalde 
,oortuigingsvelde” op skrywes en ar- 
tikels in ,,Die Hervormer” reageer 
terwyl al die ander mense met moont- 
like ander oortuigingsvelde moet swyg? 
Is ons nie besig om die geloof, die 
lewe uit die geloof en die daaruitsprui- 
tende vrugbare arbeid in die kerk as 
maatstaf te vervang met die ver- 
woestende maatstaf van ,,oortuigings- 
velde” nie? In hierdie verband herhinner 
ek my aan 'n geloofsgehoorsame op- 
merking van wyle ds. Simon Ver- 
mooten teenoor 'n ouderling: ,,Moet 
nie probeer om in die vervulling van 
jou ampspligte van 'n lidmaat 'n Nat 
of `n Sap te maak nie, maar beywer 
jou om hom in die geloof te sterk.” 
Wie ore het om te hoor, laat hom 
hoor! 


3. Ouderling Kriel beveel aan: ,,Ds. 
van der Merwe sou veel meer bereik 
het as hy eerlik 'beswaard gevoel het 

oor prof. Oberholzer se preek, om die 
saak persoonlik met prof. Oberholzer 
te bespreek, liewer as om na die pen 
te gryp.” Alhoewel ouderling Kriel self 
nie van hierdie alternatief gebruik ge- 
maak het nie, verkwalik ek hom geen- 
sins nie. Die betrokke preek van prof. 
dr. J. P. Oberholzer is onder andere 
vanweë ,,Die Hervormer” publiek ge- 
maak. Daarom is gepubliseerde dis- 
kussie daar rondom in ,,Die Hervormer” 
ge-oorloof. Die diskussie rondom die 
betrokke preek is myns insiens van 
belang vir almal wat dit gelees het en 
by wie dieselfde onrus ter wille van 
die kerk ontstaan het. 


Gesien in die lig van 'n naskrif van 
die redakteur van ,,Die Hervormer” van 
Februarie 1975, p. 28, verwelkom die 
redaksie diskussies in ,,Die Hervormer” 
4 -..Wwant diskussies ontbreek nogal 
in ,Die 'Hervormer” en hulle het hulle 
nut. Wisseling van gedagtes bring 
soms helderheid.” In die onderhawige 
geval het gepubliseerde wisseling van 
gedagtes nogal helderheid gebring. Uit 
prof. dr. J. P. Oberholzer se reaksie- 
skrywe in ,,Die Hervormer” van Maart 
1976 het daar vir my en seker ook vir 
baie ander, veel helderheid asook veel 
gemoedsrus gekom want nou weet 
ons almal uit sy antwoord dat hy in sy 
betrokke gepubliseerde preek nie na 
'n nuwe en onbekende kanker verwys 
het nie, maar na 'n bestaande en tog 
eeue-oue kanker wat vir ons reeds uit 
die Kerkgeskiedenis kenbaar is. 


By voorbaat dank vir die plasing van 
my brief. 
Die uwe, 
Ds. P. J. van der Merwe 


Sarel Cilliersstraat 107, 
Rynfield, 
Benoni. 








TE KOOP 


VOORUITSTREWENDE BOEK- 
WINKEL met `'n drukkery in snelgroei- 
ende Fochville. Redelike voorraad boeke, 
skryfbehoeftes en papier. Skakel 01491- 
3007 na 6-uur nm. of H. Huisman, tel. 
71-2188 Pretoria gedurende werksure. 
Prys onderhandelbaar. 





Alleen die gelowige is gehoorsaam 
en alleen die gehoorsame is gelowig. 


Bonhoeffer 


Jeugrubriek 





U sal u herinner dat dit die tema was 
van ons gesprek by drie van ons same- 
komste ,,Evangelie in 'Perspektief”. 
(Lees tog weer ons opmerking in ons 
eerste artikel oor hierdie tema-stelling.) 

Uit aantekeninge: wat ek gemaak 
het, is dit duidelik dat die prediking nog 
gesien word as die noodsaaklikste ele- 
ment in die erediens... want as iemand 
die skrif nie uitlê nie, hoe sal mens 
weet wat gelees word? Om hierdie rede 
is daar baie oor die prediking gesê. Al 
is daar op radikale wyse op tekort- 
kominge gewys, weet ons dat die dinge 
nie met disrespek gesê en ook nie so 
bedoel is nie, maar eerder vanweë die 
hartlike meelewe van die jeugdige lid- 
maat in die werk van God deur sy ge- 
meente in hierdie wêreld. 


DS. N. H. BUITENWEG 


Nou wil ons sekere opmerkings wat 
gemaak is in oënskou neem: 


,Die' kerk slaag nie daarin om be- 
langstelling te prikkel nie; die prediking 
is nie lewendig genoeg nie; die predi- 
king is nie boeiend nie; te beredeneerd 
en teologies van aard; in baie gevalle 
ontbreek die toepassing.” 

Nouja, hier is 'n mondvol gesê. Dit 
mag miskien wees dat ons kerk reak- 
sionêr is en dit is ook goed dat iemand 
of 'n liggaam in reaksie kom teen mis- 
drywe en dwalinge ... binne perke na- 
tuurlike. Laat ons egter nie dadelik 
reaksionêr raak wanneer hier gesê word 
dat die predikina nie lewendig genoeg 
is nie, want uit die gesprek het dit dui- 
delik na vore gekom dat met die ,,le- 
wendige'” in die prediking, nie bedoel 
word die opswepende-gevoels-oorlaai- 
ende prediking waardeur 'n geestes- 
klimaat kunsmatig geskep word om die 
mens deur ekploitasie van 'n geestes- 
ont-steldheid te dwing om vir Jesus te 
besluit nie. Uit die volgende opmerking 
is dit duidelik dat dit nie die bedoeling 
is nie: ,Waarvoor kom die mense kerk 
toe? Wil ons 'n heerlike gevoel hê? 
Daar is predikers wat stories vertel, 
ander wat trane trek... is dit wat ons 
wil hê?” 

Dit is duidelik dat dit vir ons hierom 
gaan: die woord moet lewe, dit moet 
spreek, dit moet vir ons woord wees 
wat van God kom, dit moet troos, be- 
moedig of versterk. En hier waar sy 
Woord. verkondig word, wil die mens 
nie net verneem van 'n verlossing nie, 
maar hy wil daardie oortuiaina hoor 
van die verlossinasdaad van Jesus oor 
hom, verlore sondaar. Dit is die rede 
waarom daar gevra word na toepassing: 
God wat deur sy Woord tot my spreek, 
nou, hier, in my situasie,,. hier in my 

angs, in my nood, in my blindheid, in 
my marterialisme, in my ellende. 

Watter voorreg is dit nie om die 
Woord van God te mag verkondig nie. 
Maar ek wonder of ons werklik besef 
watter hoë eise God aan die mens stel 
om sy Woord te mag uitlê... te mag 
verkondig. Vir sommige kerke of orga- 
nisasies word hierdie saak van die pre- 
diking van Gods Woord sê misverstaan, 
dat enige leek dit maar kan doen solank 
hy, so word dit dan gesê, die Heilige 
Gees het. Hoewel ons die twee persone 
van die heilige Drie-eenheid kan onder- 
skei, kan ons hulle nie skei nie. God 
werk deur sy Gees in ons die geloof 
deur middel van die gepredikte woord. 
Hierdie Woord het egter in 'n ander tyd, 
'n ander wêreldsituasie, in 'n ander kul- 
tuur en volk, en boweal, in 'n ander 
taal gespreek. Daarom is die prediking 
alleen volgens sy heilige wil as dit 
vanuit die getuienis van die Skrif self 
verklaar en uitgelê en toegepas word. 
Waar dit nie gedoen kan word nie, kry 
ons inlegkunde, wat miskien mooi mag 
klink in die oor van die mens, maar nie 
na die bedoeling van Jesus Christus is 
nie. 


Miskien moet ons nog een opmerking 
noem; ,,Daar gepreek vir die mense wat 
nie in die kerk is nie.” Dit is waar dat 
dit miskien al gebeur het... dat die 
herder wat ook maar nietige mens is, 
deur die ontrou en die ongehoorsaam- 
heid van die skape gedryf word hiertoe. 
Maar aan die ander kant moet tog ook 
in gedagte gehou word dat die predi- 
king vir die gemeente bestem is en dat 
dit daardie gelowige raak in sy nood 
of smart, of in sy vreugde en dank- 
baarheid, of in sy soek na heil, genade 
en ontferming. Maar 'n vermaning wat 
Bybels verantwoord is, en wat dan juis 
dié deel van die gemeente raak wat 
nooit daar is waar die kerk van Jesus 
moet wees nie, nl. saam met die kudde 
by die Herder in sy teenwoordigheid 
deur Woord en sakrament, is nood- 
saaklik, en wel om die volgende redes: 
om die getroue skape aan te moedig en 
te vermaan om aan die voete van Jesus 
te bly... want hulle het reg gekies; 
maar ook om hierdie getroue lidmate op 
te roep om van hierdie Woord te getuig 
teenoor hulle wat in hulle onverskillig- 
heid nie daar was nie. 

@ 

die indruk verkeer dat dit die laaste reis 
was ,,dat de goede Voorzienigheid mij 
gelegenheid geeft in Europa het woord 
van Zaligheid te verkondigen”. Uit 
Groenewegen het hulle gesing: 


Zoete banden, die mij binden 
Aan 's Heeren lieve volk... 


,O wat is alle wereldsche vreug- 
de, welke liefhebbers der wellus- 
ten, als zij bij elkander zijn, genie- 
ten in vergelijking met die vreugde 
van Gods kinderen, wanneer deze 
zich met elkander in den dienst 
van hunnen God verlustigen!”, het 
ds. Vos oor hierdie afskeidsbesoek 
geskrywe. 


Op 8 November 1793 het die nuwe 
skip De Hertog van Brunswijk die hawe 
van Texel verlaat. Nadat hy die skeeps- 
kaptein daartoe versoek het, is ds. Vos 
toegelaat om elke Sondag godsdiens- 
oefening op die skip te hou, met die 
kaptein as een van die toehoorders. 


Eers op 8 Maart 1794 het die skip 
Tafelbaai binnegeseil. Op 11 Maart sou 
dit presies veertien jaar gewees het 
nadat Michiel Vos in 1780 Kaapstad op 
pad na Nederland verlaat het. 

Wat die leser in ds. Vos se lewens- 
beskrywing in briefvorm tref, is die feit 
dat hy feitlik nooit na sy vrou verwys 
nie en ook nie eenkeer, na vermelding 
van haar aankoms in Nederland en die 
verwysing na haar vierjarige geestelike 
stryd, enige verdere melding van haar 
lewe en werk as predikantsvrou in 
Nederland maak nie. Weliswaar het hy 
op 'n keer verwys na haar temperament 
en die indiensneming van 'n jong diens- 
meisie as hulp van die ouer en swak- 
kerwordende diensmeisie wat nie meer 
in staat was om die huishouding alleen 
te behartig nie. 

Toe ds. en mev. Vos en hul diens- 
meisie in Kaapstad aan wal aestap het, 
was daar geen familielede om hulle te 
ontmoet nie aangesien hulle eers vier 
maande later in Kaapstad verwag is. 
Toe hulle dus onverwags by hul familie 
aankom, was daar groot blydskan. Die 
afwesigheid van sy moeder, Johanna 
Bok, wat toe reeds geruime tyd oor- 
lede was, was vir ds. Vos 'n gevoelige 


] Vervolg op bladsy 32 


Die Hervormer, Oktober 1976, bladsy 25 


Die Kategese 





4. DIE KERK EN DIE AMPTE 


Nadat die Nederlandse Geloofsbely- 
denis gespreek het oor die kerk in die 
algemeen spreek dit oor die regering 
van die kerk. ,,Ons glo dat hierdie ware 
kerk geregeer moet word volgens die 
geestelike regering wat onse Here ons 
geleer het in sy Woord, naamlik dat 
daar dienaars of herders moet wees om 
die Woord van God te spreek en die 


DR. M. J. BEUKES 


sakramente te bedien; ook opsieners en 
diakens, om saam met die leraars as 
die raad van die kerk te wees en deur 
hierdie middel die ware godsdiens te 
onderhou en te sorg dat die ware leer 
sy loop het, dat ook die oortreders op 
geestelike wyse gestraf en in toom ge- 
hou word, en dat ook die armes en 
bedruktes gehelp en getroos word na 
die maat van hulle behoeftes. Deur hier- 
die middel sal alles in die kerk behoor- 
lik en ordelik uitgevoer word wanneer 
sulke persone gekies word wat getrou 
is en voldoen aan die reël wat die apos- 
tel Paulus daarvoor gee in die brief aan 
Timotheus... Elkeen moet sorg om 
nie deur onbehoorlike middele homself 
in te dring nie, maar hy moet die tyd 
afwaa dat hy deur God geroep word.” 
(Nederlandse Geloofbelydenis, artikels 
30 en 31.) Uit hierdie omskrywing is dit 
duidelik dat die Reformatore nie van 
gedagte was dat alle lidmate sonder- 
meer geroepe is om Christus se opdrag 
aan sy kerk in die besonder tot uitvoer 
te bring nie. 


Die verkondiging van die Woord en 
die bedienina van die sakramente word 
aan die dienaars van die Woord opge- 
dra, die onsia aan die ouderlinge en die 
barmhartigheidsdiens aan die diakens. 


Sy voortgaande werk in die wêreld 
deur middel van sy kerk wil Christus in 
die besonder laat geskied deur die 
ampsdraers van die kerk. Efesiërs 4:11 
en 1 Korinthiërs 12:28 spreek duidelik 
dat ,,sommiaes” en nie van almal wat 
in die besonder geroep word om diens- 
werk in die Koninkryk te verrig nie. 
Hiermee word die ampsdraer nie verhef 
bokant die lidmaat nie. Hier is slegs 
onderskeidina wat funksie of roeping 
betref. Hierdie ampsdraers is nie sub- 
iek van die aemeente, of bloot ge- 
meentelike verteenwoordiaers nie, maar 
is deur God self gegee. Die amp in die 
aemeente is meer as uitwendige sede- 
like dienste, meer as 'n demonstrasie 
van die algemene priesterskap van die 

gelowiges, dit is orgaan van Christus 
self, waarmee hyself sy liggaam opbou 
en handelend optree ,,in en door de 
ecclesia” (A. A. v. Ruler, Bijzonder en 
Algemeen Ambt, a.w., bl. 76). Die 
ampte is nie net 'n ,,verbijzZondering” 
van die algemene amp soos G. Huls 
oordeel nie. (Sien G. Hulls, Die Dienst 
der Vrouw in de Kerk, H. Veenman en 
Zonen — Wageningen 1951, bl. 145 en 
146.) Die moderne demokratisme en 
spiritualisme wil dat die besondere amp 
nie meer sal bestaan nie. Veral Ernst 
Kasemann het geoordeel dat alle lid- 
mate ampsdraers van die kerk is. A. F. 
N. Lekkerkerker gee ons 'n volledige 
beskrywing van Kêsemann se opvat- 
tings. Kasemann ,,Kiest zijn uitgangs- 
punt feitelik in 1 Korinthiërs 12. De 
gemeente is bij Paulus een geheel van 
genadegaven (charismata) geschenken 
door de Geest. De Heer verleent deze 
al naar Hiy wil. leder heeft een bepaalde 
genade gave. Ambtsdragers zijn daarom 
alle gedoopten, die met hom geschen- 
ken genadegave staan in de verant- 
woordelijkheid. Alle Christenen zijn le- 
wende stenen van het Godsgebouw en 
representanten van Hom de levende 
steen. Er is geen privilege van een af- 
Zonderlijke ontvanger van charismata 
tegen over de gemeente van Christus. 
Ook niet een privilege van officiële ver- 
kondiging voor iemand, die daartoe een 
speciale opdracht heeft. (A. F. N. Lek- 
kerkerker, Oorsprong en funktie van 
het ambt, Boekencentrum N.V. $S'-Gra- 
venhage, 1971, bl. 88) 


Dat God die werk van die kerk in 
die besonder wil laat geskied deur die 
ampsdraers is nie slegs 'n stuk ge- 
meente teologie of 'n reformatoriese 
kundigheid nie, maar die boodskap van 
die hele Skrif. 


Alle ampswerk van die Ou Testament 
gaan in Jéêsus Christus in vervulling. Sy 
dienswerk sit hy voort deur middel van 
sy apostels. Soos Hy in die besonder 
gestuur is deur sy Vader so stuur Hy 
in die besonder sy 12 apostels. (A. J. 
Bronkhorst, Schrift en Kerk Orde, N.V. 
Zuid-Holland Boek en Handelsdrukkerij, 
Den Haag, 1947, hoofstuk 2.) Hierdie 
apostels neem in die heilsgeskiedenis 

'n onherhaalbare situasie in. Hulle is 
ooggetuies van die opgestane Heer 
(Handelinge 10:40). Hulle ontvang hulle 
opdrag regstreeks van Christus self 
(Mattheus 28:19). Hulle is die grond- 
leggers van die kerk, in hulle persoon 
en werk word alle funksies van die kerk 
omvat. (A. A. v. Ruller, Bijzonder en 
Algemeen Ambt, a.w., bl. 27.) 


In die Nuwe Testament is die vacuum 
wat deur die dood van die apostels ont- 
staan het geen probleem nie. Daar word 
nie naarstig na nuwe apostels gesoek 
nie. Dit is so want die fondament is 
klaar deur die apostels gelê, dit waar- 
van hulle getuie was, is opgeteken in 
die Bybel en die kerk as geheel sit die 
werk van die apostels voort. Dit bete- 
ken nou nie dat na die dood van die 
apostels elke lidmaat ampsdraer in die 
volle sin van die woord word nie. Die 
verskillende aspekte en momente van 
die apostelamp word nou versprei oor 
die verskillende funksies, dienste en 
ampte van die kerk. (A. A. v. Ruler, 
Biizonder en Algemeen Ambt, a.w., bl. 
32.) Al die dienswerk wat deur die een 
amp gedoen is, word nou deur meer 
ampte verrig. 


Reeds in Handelinge 6 word melding 
gemaak van ampsdraers wat naas die 
apostels gefunksioneer het. Hier is nie 
sondermeer sprake van die instelling 
van die amp van die diakens nie. Myns 
insiens is Bronkhorst se standpunt van 
Handelinge 6 die juiste. Uit die feit dat 
ommiae van Handelinge 6 se amps- 
draers later gefunksioneer het as be- 
dienaars van die Woord oordeel hy dat 
hier sprake is van ampsdraers ter wille 
van die Grieksprekende gemeenskap. 
Dit was die diakonale nood wat die 
apostels tot die besef van die nood- 
saaklikheid van hierdie ampsdraers 
gebring het. Uit Handelinge 6 sê hy 
kan ons die afleiding maak dat God 
die bediening van die Woord en die 
barmhartigheidsdiens deur besondere 
ampsdraers wil laat geskied. Reeds in 
Handelinge bemerk ons dat Paulus in 
die gemeentes wat hy besoek het 
ampsdraers, in die besonder ouderlinge 
deur die opsteek van hande laat kies 

het. In die Pauliniese gemeentes tref 
ons naas die ouderlinge nog 'n groot 
aantal ander bedieninge aan wat vir ons 
opgesom word in '1 Korinthiërs 12, 
Romeine 12 en Efesiërs 4. Na 'n deeg- 
like studie van die betrokke hoofstukke 
kom Bronkhorst tot die konklusie: ,,Zoo 
is er dan een duidelijke ontwikkeling te 
constateeren, die loopt van 1 Kor. 12 
na Ef. 4: de ontwikkeling van het 
charismatiese naar het ambtelijke, daar- 
mede samen hangt het terugtreden van 
de gemeente, die in 1 Kor. 12 een groter 
rol speel dan in Ef. 4. (A. J. Bronkhorst, 
a.w. 1 hfst. 2) 


In die Pastorale briewe sien ons dat 
hierdie ontwikkeling voortgaan. Die 
charismatiese verdwyn volkome om 
plek te maak vir die geordende ampte. 
In 1 Timotheus 3:1-7 word die opsie- 
nersamp (episkopë) beskryf en in 1 
Tim. 3:8-13 die diakensamp. In 1 Tim. 
8:7-21 is daar sprake van die ouderlinge 
(presbuteroi). Veral word hier melding 
gemaak van die wat arbei in Woord en 
leer. In die Titus brief tref ons 'n merk- 
waardige woordwisseling aan tussen 
,.episkopoi” en ,,presbuteroi”. Uit lg. 
kan die afleiding gemaak word dat die 
,episkopoi” en die ,,presbuteroi” twee 
benaminge is vir dieselfde amp. Uit 
1 Tim. 5:7-21 kan die afleiding gemaak 
word dat daar van die vroegste tyd af 
twee soorte ouderlinge in die kerk 
werksaam was nl. die wat die Woord 
verkondig het en die wat opsig gehou 
het oor die leer en die lewe van die lid- 
mate. 

Hoewel die Nuwe Testament aan ons 
geen uitgewerkte sisteem van die amp- 
te gee nie, is dit meer as duidelik dat 
die grond en die oorsprong, die omvang 
en die omskrywing van hulle roeping 
volledig genoeg gemeld word, om deur 
die kerk as 'n God gewilde ordening 
aanvaar te word. Na 'n deeglike studie 
van die ampte kan Johannes Calvin 
ook nie anders as om tot die konklusie 
te kom dat die bestaande ampte deur 
God self gewil word. Die amp van 
dienaar van die Woord onderskei hy net 
verder in twee kategorië nl. die predi- 
kante en die ,,doctores” (Johannes Cal- 
vijn, Institusie, vertaald deur A. Sizos, 
Naamlose Vennootskap W.D. Meinema- 
Delft. Derde Deel, Bevattende Boek IV, 
bl. BE-71. 


Uit die gegewens tot sover gemeld, 


kan ons met dr. Wolfaardt saamstem 
dat daar in die gemeente nie sprake is 
van een persoon wat belanariker is as 
'n ander nie, tog is daar duidelik sprake 
van 'n funksionele andersheid. Som- 
miges roep God as ampsdraers ander 
slegs as aewone lidmate. (J. A. Wol- 
faardt, a.w., bl. 22.) Hierdie feit dat 
hulle nie tot besondere ampte geroep 
word nie. hef die aewone lidmaat se 
dienswerk nie op nie. 

Veral uit die geledere van die sek- 
tariërs word gewoonlik kritiek gelewer 


omdat ons slegs predikante tot die be- 
diening van die Woord toelaat. Die hele 
kwessie van opleiding word bevraag- 
teken. Gewoonlik word na die 12 apos- 
tels en Paulus verwys wat sonder enige 
akademiese opleiding die Woord bedien 
het. Hoewel hierdie onderwerp seker 
buite hierdie studieveld lê, is dit tog 
noodsaaklik om net op die volgende te 
WYS: 


(a) Dat die apostels van Jesus die 
evangelie verkondig het, sonder 
enige opleiding is nie waar nie. 
Hulle het eers verkondig nadat 
Jesus opgevaar het na die hemel. 
Hulle het eers verkondig nadat 
hulle 'n aantal jare saam met Jesus 
deurgebring het. Hulle het eers ver- 
kondig, nadat hulle, hulle onderrig 
by die Heer van die kerk ontvang 
het. 


(b) Paulus, was in die Skrifte goed 
onderlê want hy was 'n leerling 
van Gemaliël. Laasgenoemde was 
'n doctor in die wet en 'n lid van 
die Sanhedrin. (J. D. Douglas 
(red.) The New Bible Dictionary, 
Michigan 1971, bl. 1072.) Na sy 
bekering bring hy 'n paar dae saam 
met die dissipels in Damaskus 
deur. (Handelinge 9:19.) Hy bring 
drie jaar saam met die apostels in 
Jerusalem deur waarvan 2 weke 
saam met Petrus was (Galasiërs 
1:18). Paulus het reeds die Skrifte 
geken. Gedurende die periode saam 
met die apostels was dit net nodig 
dat hulle hom alles in die regte 
perspektief moes laat sien. Hulle 
moes hom slegs daarop wys dat 
die ganse Skrif van Jesus Christus 
getuig en nie van vroom wetti- 
sisme nie. 


(c) Apollos het eers die evangelie 
gaan verkondig nadat Aauila en 
Priscilla hom die weg van die Here 
noukeurig uitgelê het. (Handelinge 
18:24-26.) 


(d) Barnabas het uit 'n priesterlike fa- 
milie gestam. Silas was 'n ,,egou- 
menos' (leidinggewende persoon) 
(Hand. 15:22). ,,Dit is dus duidelik 
dat hierdie mense nie ongeletterdes 
was nie maar geleerdes en leiding- 
gewende persone wat die Skrifte 
geken het.” (J. A. Beukes, Wie 
mag, volgens die Bybel, preek. 
B.D. Skripsie 1974, bl. 34.) 


(e) Reeds die profete van die Ou Tes- 
tament het nie sondermeer net die 
Woord verkondig nie. Hulle het 
eers ondersoek, nagevors en nage- 
speur aangaande die saligheid (1 
Petrus 1:10). Hulle het dit wat 
reeds geopenbaar is met die aller 
grootste inspanning nagegaan. (S. 
Greijdanus, I-I1 Petrus, Korte Ver- 
klaring van de Heilige Schrift, J. H. 
Kok, N.V. Kampen 1960, bl. 28) 


Hulle moes oortuig wees dat dit 
wat hulle spreek met die werklike 
bedoeling van die Heilige Gees 
ooreenstem. Die woord naspeur 
(erauna6) word in die klassieke 
Grieks veral gebruik vir akade- 
miese, wetenskaplike en filologiese 
ondersoeke. In die Nuwe Testa- 
ment het dit veral die betekenis om 
deeglik te ondersoek. Met die oog 
op die profesie is twee sake van 
belang nl. die ondersoek en navors 
van die waarheid maar tegelyk die 
Gees wat alleen die waarheid kan 
openbaar. ,,Wat hier van belang is, 
is dat die ondersoek in die Skrif 
nooit los gesien moet word van die 
Heilige Gees nie, maar die omge- 
keerde is ook waar nl. dat die in- 
spirasie van die Heilige Gees ook 
nooit los gemaak moet word van 
die Skrif nie.” (J. A. Beukes, a.w., 
bl. 34.) 

Charles Bigg na 'n volledige onder- 
soek van 1 Petrus 1:10 kom tot die 
konklusie.* ,,Some not unnatural 
difficulty has been found in the 
words: exesétesan, exeraunesan, 
araunontes which all express study 
and reflection and seem to be in- 
consistent with the notion of in- 
spiration.” (C. Bigg, A Critical and 
Exegetical Commentary on the 
Epistles of St. Peter and St. Jude, 
Edinburgh 1969, p. 108.) 

(F) Verkondiging van die Woord is 
verklaring en toepassing van die 
Skrif m.b.t. Jesus Christus se per- 
soon, woord en werk. Die eerste 
verkondigers van die Woord het 
nie sondermeer begin verkondig 
nie. Dit het eers geskied ,.nadat ek 
van vooraf alles noukeurig onder- 
soek het.” (Lukas 1:3.) Voordat 
Lukas die waarheid van die evan- 
gelie kon verkondig moes hy eers 
hard gewerk het. Hy moes nou- 
keuria alles ondersoek wat plaas- 
gevind het rondom Christus van 
sy geboorte tot sy hemelvaart. Hy 
moes die aanse waarheid van God 
soos ooggetuies daarvan getuig in 
die Ou- en Nuwe Testament na- 
gaan en ondersoek. 

(ag) Naas die nodige toerusting is 'n 
besondere roepina of verkiesing 
nodig voordat iemand amptelike 
verkondiger van die Woord kan 
wees. Al die bedienaars van die 
Woord in die vroeg Christelike 
Kerk het 'n roeping gehad of deur 
Christus self, of deur die apostels, 
of deur die ouderlinae en die ge- 
meente. (J. A. Beukes, a.w., bl. 
32.) In hulle ampte is hulle ook 
bevestig. (Hand. 13:3.) 

* Konklusie: elke lidmaat is geroep 
om mee te werk tot die bloei van die 

Godsryk in die algemeen, tot ontplooi- 

ing van wat die kerk kragteris sy wese 
behoort te wees. Andersyds wil God 
in die besonder gebruik maak van die 
dienste van die amspdraers. Met in 
agneming van die besondere dienste 
wat alleen vir die ampsdraer bedoel is, 
sal nou getrag word om die werk van 
die gelowige te omskryf sonder om die 
nodige grense tussen lidmaat en amps- 
draer te oorskrei. 

DIE TAAK VAN DIE GEWONE LID- 
MAAT IN DIE KERK 


Het die gewone lidmaat van die 
kerk werklik 'n taak? 


Hierdie vraag is deur die eeue heen 
verskillend beantwoord en verskil- 
lend tot uitvoer gebring. 


Gedurende die eerste drie eeue van 
die kerkgeskiedenis was gewone 
lidmate hoofsaaklik verantwoorde- 
lik vir die verbreiding van die evan- 
gelie. Die kerkvaders soos Tertu- 
lianus, Cyprianus en Augustinus 
was nie opgeleide amspdraers nie 
maar gewone lidmate. In die vroeë 
geskiedenis van die kerk het die 
kloosters 'n heilsame invloed op 
die bewoonde wêreld van die tyd 
uitgeoefen. Die aanvanklike inisia- 
tief in en rondom die kloosters het 
van gewone lidmate gekom. 


Via die Rooms-Katolisisme het 
daar 'n kloof tussen die werk van 
die ampsdraers en die gewone lid- 
maat gekom. Die gewone lidmaat 
het deur die spraakgebruik van die 
Rooms-Katolieke geword tot 'n 
,leek”. Reeds vroeg het die woord 
,leek ” in die spraakgebruik van 
die Rooms-Katolieke tot 'n termi- 
nus tegnicus geword as aanduiding 
van die persone wat nie tot die 
geestelike stand behoort nie. Vol- 
gens H. Kraemer het die volgende 
gedagtes reeds van vroeg af onder 
die Rooms-Katolieke geheers: 


(i) Die biskoppe alleen is die 
amptelike orgaan van die Hei- 
lige Gees. 


(ii) Die biskoppe oefen mag en 
gesag uit en mag deur nie- 
mand beoordeel word nie. 


(iii) Hulle is die uitdelers van die 
goddelike genadegawes deur 
middel van die sakramente. 


(iv) Die ,leke” vorm 'n stand van 
tweederangse lidmate. 


(v) Die leek” se verantwoordelik- 
heid is hoofsaaklik die ge- 
hoorsame aanneming van die 
sakramente en geduldige ge- 
hoorsaamheid aan die amps- 
draers. (Val. H. Kraemer, a.w., 
bl. 56.) 


Teen bogenoemde agtergrond gee 
Gratianus in die 12de eeu 'n duide- 
like omskrywing van die algemene 
stand van sake by die Rooms-Kato- 
lieke. Volgens hom is die kerk dui- 
delik opsigtelik in twee groepe ver- 
deel. 


,Er is een ,genus' dat zich wijdt 
aan het heilige ambt en aan con- 
templatie en gebed, waarbij het 
gevrijwaard is tegen alle zorgen 
voor wereldse zaken. Dit ,,genus' 
is de geestelikheid. Zy zijn de ko- 
ningen, dat wil zeggen: daar hun 
deugden en daarom in God heersen 
zij over zichzelf en anderen. Dan is 
er nog een tweede soort chris- 
tenen dat zijn de leken. Hun is het 
toeaestaan wereldse goederen te 
bezitten, maar alleen voor eigen 
gebruik. Bij wijze van tegemoet- 
koming is het hun geoorloofd te 
huwen, de grond te bewerken, de 
rechtspraak tussen natuurlijke per- 
Ssonen uit te oefenen, enzovoort; 
zij kunnen behouden worden als 
zij het kwade vermeden hebben 
door het goede te doen.” (Val. 
H. Kraemer, a.w., bl. 56.) 


Met die Kerkhervorming het daar 
verandering gekom. Die wortels 
van die hervorming reik egter terug 
na die Middel Eeue. Die reforma- 
toriese element wat reeds in die 
Middel Eeue te bespeur is, is on- 
der gewone lidmate aangetref. 


Die Kerkhervormer Martin Luther 
het heftig teen die hierargiese kerk- 
begrip te velde getrek. Hy wil dat 
die onderskeid tussen geestelike 
stand en lekedom volkome wegval. 
,Alle christenen zijn waarachtige 
priesters, er is tussen hen geen on- 
derscheid tenzij in ambt. leder die 
gedoopt is mag de stelling poneren 
hij is gewijd als priester, bischop 
of pous. Wat het dienaarschap vol- 
aens deze nieuwe begrippen in- 
hield — onderricht en prediking, 
doop en de bediening van het 
avondmaal, het binden en ontbin- 
den der zonden, de voorbede, het 
oordeel over de leer en de schei- 
dina der geesten, kwam rechtens 
ieder aedoopt christen toe. Alleen 
ter wille van de orde worden be- 
paalde personen door de aemeente 
afgezonderd: de dienaren.” (Val. 
H. Kraemer, a.w., bl. 59.) 


Voor 1535 was Johannes Calvijn 
self niks anders as 'n gewone ge- 
meentelid nie. Eers deur die toe- 
doen van Farel het hy die leierskap 


van die reformasie op hom geneem, 
teologie begin doseer en predikant 
van 'n gemeente geword. ,,Hij was 
M.A. en had het licentiaat in het 
rechten en had zich tijdens zijn 
studiejaren voornamelijk op het 
terrein van de rechten en de hu- 
maniora bewogen. Toen hij zich op 
zijn M.A. voorbereidde had hij en- 
kele colleges in Kerkvaders en 
scholastien gevolg, maar slechts 
korte tijd. Theolohisch was hij een 
volledige autodidact.” (H. Kraemer, 
a.w., bl. 23.) Teen 'n aantyging dat 
hy het soos die Rooms-Katolieke 
ampsdraers, 'n priester is, sê hy 
self: ,,ik ben nooit iets anders ge- 
weest dan een zogenaamde leek” 
(laicus) (corpus Ref. IX soos aan- 
gehaal H. Kraemer, a.w., bl. 23). 
In feite was die beginsel van die 
algemene priesterskap van die ge- 
lowiges die hoeksteen van die re- 
formasie. Die nuwe gedagtes in 
verband met die algemene priester- 
skap van die gelowiges Soos ons 
dit by Luther en die ander hervor- 
mers aantref, het egter nooit ten 
volle tot beginsel in die praktyk ge- 
word nie. Verskillende redes kan 
gegee word: Die lidmate van die 
kerk het tot op hierdie stadium in 
'n staat van geestelike onmondig- 
heid gefunksioneer en kon gevolg- 
lik nie die nuwe verantwoordelik- 
heid aanvaar en uitvoer nie. Sterk 
klem is op die suiwere verkon- 
diging van die Woord gelê. Die 
predikant se werk het die regte 
klem gekry, maar in die proses is 
die uitbouing van die gewone lid- 
maat se dienswerk agterweë gelaat. 
Die indruk is so spoedig gelaat dat 
die predikante die ,,teoloë”, die 
,wetendes'” is en die gewone lid- 
mate die onkundiges. 





GELOOF 


Die geloof is 'n geskenk. 


Daar is genade voor nodig om ge- 
nade aan te neem. 


Geen prediking is so swaar as daar 
waar die mens self moet glo en self 
aan die werk gesit word. En nêrens is 
die prediking so lig as daar waar ge- 
leer word, dat onsself geen ,naelskraap' 
aan ons saligheid kan toedoen nie, en 
ons alleen van genade, van die werk 
van 'n ander moet en mag lewe. 


J. v.d. Graaf 


WILLEM 
ADRIAAN 
VENTER 


25/11/1863 - 6/4/1944 





DS. A. A. ALBERTS 

Willem Venter, soos hy in die om- 
gang bekend was, is in die omgewing 
van Rustenburg gebore as die vierde 
kind uit 'n huisgesin van vyftien kin- 
ders en op 25-12-1863 in die plaaslike 
Nederduitsch Hervormde Kerk gedoop 
deur ds. A. J. Begemann. Kort hierna 
het sy vader Paul Stefanus Venter die 
plaas Hammanskraal naby Pretoria ge- 
koop, waar Willem tot sy elfderjare op- 
groei, die Dorslandtrek oorleef en aan 
die einde van sy lewe te Pocolo in die 
suide van Angola begrawe word. 

Op 26-2-1886 is hy te Humpata met 
Hester Johanna Cornelia Botha getroud. 
Die huwelik is bevestig deur sy skoon- 
vader kommandant Jacobus Frederik 
Botha, van geboorte 'n Kapenaar en 
met die trek woonagtig op die plaas 
,Honderivier'” in Zoutpansberg, Noord- 
Transvaal. Uit die huwelik van Willem, 
is drie kinders gebore waarvan die 
jongste vroeg oorlede is. Die dogter, 
die tweede kind, Maria Aletta, is nog 
in lewe en word tans in die Louis 
Trichardt-tehuis vir bejaardes in Dan- 
ville versorg, en die seun, die naam- 
draer van die grootvader, is in Suidwes 
op 31-3-1968 oorlede, nadat hy in 1928 
uit Angola na Suidwes getrek het. 

Kom. Botha, 'n oom van die wel- 
bekende generaal Louis Botha. Oom 
Koos of ,,oupa Botha”, soos die jongere 
geslag hom geken het, breed geskouer 
en bo normaal sterk, is op pad as die 
leier van die gesamentlike Dorsland- 
trek gekies, en onder andere vrede- 
regter en trou-offisier van die Boere. 
In die hoedanigheid as huweliksbe- 
vestiger is hy ook in Angola amptelik 
deur die Portugese owerheid in 1881 
aangestel oor die Boere. Sy offisiële 
stukke is bewaar in die erkende ,,Goe- 
wermentskissie”, 'n langwerpige kissie 
met 'n skuifdeksel wat kon sluit. Kom. 
Botha was trouens die ruggraat van die 
Dorslandtrekkers op bykans elke ter- 
rein. Vanuit die Bybel en die Kategis- 
mus, het hy leiding gegee ten opsigte 
van die godsdienstige en die sedelike 
lewe van die trekkers; in die verde- 
diging die strateeg; in die politiek en 
wêreld- en lewensbeskouing draer van 
die Christelik nasionale leefwyse van 
die vadere. 'n Man met 'n seldsame 
onkreukbaarheid. Sy konserwatiewe 
aristokrasie het bewondering afge- 
dwing. Sy onbetwisbare en uitgeknipte 
leierseienskappe het gesag en agting 








Willem Adriaan Venter en sy eggenote Hester Johanna Cornelia (gebore Botha). 
Sy is die dogter van Jacobus Fredrik Botha, die Dorslandtrekkommandant en ,,trou- 
offisier” van die Dorlandtrekkers in Angola. 


by die onderdane ingeboesem. Die in- 
vloed wat kom. Botha gehad het op 
die trekkers is nog lank nie omskrywe 
nie. 

Die rol van huweliksbevestiger het 
hy vervul tot met die kerkskeuring. 
Kom. Botha is opgevolg, van Her- 
vormde kant, deur Philippus Petrus 
Hermanus Alberts as huweliksbe- 
vestiger en die Gereformeerdes het as 


hulle huweliksbevestiger Christiaan La- 
buschagne gekies. 


Die kerktwiste, hoofsaaklik oor die 
sending, dit is die manier van die 
bearbeiding van die swartes deur die 
kerk, 'het groot wrywing veroorsaak. 
En die breuk met die Gereformeerde 
kerkverband, was nou 'n voldonge feit. 


] Blaai om 

WILLEM ADRIAAN 
VENTER 


[7] Van vorige bladsy 


Die verskil het na baie gepraat gelei 
tot 'n deurslaggewende vergadering wat 
te Humpata op 18 April 1908 in die 
huis van Willem Venter gehou is. Op 
hierdie vergadering is daar finaliteit 
bereik oor die vraag na die voortgesette 
lidmaatskao van die Gereformeerde 
Kerk. Na 'n besluit is 'n skriftelike 
onttrekking van die Angola-boere aan 
die Sinode van die Gereformeerde Kerk 
in die Transvaal, hier opgestel en aan 
ds. M. Postma van Nylstroom gestuur. 
Hierdie stuk is onderteken deur 124 
lede. 'n Aantal Angolaboere, hoewel 
hulle ter wille van die eenheid van die 
kerk en die Boeregemeenskap in An- 
gola, prakties meelewend was met die 
Gereformeerde Kerk, was hulle van 
uitkyk Hervormd georiënteerd en som- 
mige nog in besit van hulle Hervormde 
attestate. Verder is daar toekomstige 
plaaslike kerklike beplanning by die 
vergadering gedoen en is voorts be- 
sluit om verband met die Nederduitsch 
Hervormde Kerk in die Transvaal te 
soek. 


Wanneer daar in opvolging van hier- 
die besluit iemand afgevaardig word 
na Pretoria om met die Nederduitsch 
Hervormde Kerk te onderhandel oor 
kerklike verbandskap en bearbeiding 
van die Angolaboere, dan val die keuse 
op Willem Venter. Alhoewel hy self 
nooit op die kerkraad gedien het nie, 
is baie kerklike vergaderings, eredienste 
en nagmaalsvierings, voor die oprigting 
van die kerkgebou, in sy huis gehou. 
Hy was die getroue draer van die 
kerklike kultuur en die gewillige be- 
hartiger van die belange van die plaas- 
like gemeente en vanweë sy persoon- 
like belangstelling was hy die aan- 
gewese verteenwoordiger na Pretoria. 


Hy besoek Suid-Afrika saam met sy 
gesin per skip van MocAmedes na 
Lourenco Maragues. Op see het sy vrou 
egter so seesiek geword dat hy maar 
besluit om kortpad te vat, in die Kaap 
voet aan wal te sit, en verder per trein 
na Pretoria te reis, waar hy in April 
1910 'n onderhoud voer met die Kom- 
missie van die Algemene Kerkvergade- 
ring. Vir hierdie ondehandelinge het 
die gesin in Groeneveld se Hotel die 
Residensie, tuis gegaan. Daar en dan 
is voorbereidinge getref vir 'n predi- 
kant om Angola te besoek. Die onder- 
breking neem Willem waar om die 
familie in die Transvaal op te soek. 
Die familie in Pretoria, Heidelberg, 
Bronkhorstspruit, Waterberg en Rus- 
tenburg, word besoek. 


As Willem, die man van daad by die 
woord, na Angola terugkeer, neem 


hy `n Hervormde predikant saam met 
hom, in die persoon van ds. P. W. van 
Drimmelen van Zeerust en oudl. J. G. 
Benade van Marico. Die reis het weer 
per boot van die Kaap na Mocêamedes 
plaasgevind. Vanaf Mocêmedes, by die 
Boere bekend as die ,,Baai”, is die 
geselskap per ossewa na Humpata 
vervoer. Dit was 23 Mei 1910. Op 4 
Junie word die Nederduitsch Hervorm- 
de gemeente gestig op oudl. Andries 
Alberts se plaas, Sao Januaêrio, waar 
die kerkgebou ook in Desember 1912 
opgerig is. 
“EER EE 


Toe Willem se vader in 1874 sy 
plaas ingee om te verkoop en mee te 
trek met die Dorslandtrek, was klein 
Willem ongeveer 11 jaar. Die plaas 
Hammanskraal is aan die firma Eloff, 
wat toe bo in die verdieping op die 
Noordoostelike hoek van Kerkplein in 
Pretoria gehuisves was, gegee om te 
verkoop en die bedrag na Angola aan 
te stuur. Met die besoek van Willem 
in 1910 aan Pretoria, was die eiendom 
blykbaar nog nie verkoop nie. Blykens 
die skrywe van familie uit Transvaal, 
sou die eiendom wel verkoop wees 
vir die bedrag van £30 000,00. 


So het van die Dorslandtrekkers ge- 
trek in weerwil van kosbare besit in 
die Transvaal, selfs teen verlies van 
hulle eiendom, soos in hierdie geval. 
Hulle het gaan soek na iets meer as 
stoflike besit onder 'n liberalistiese 
Engelse oorheersing. Hulle het na vry- 
heid gaan soek, 'n plek waar hulle 
hulle eie identiteit kon uitlewe, sonder 
inmenging van buite in hulle huishou- 
delikhede. En die blik was, na Voor- 
trekkertradisie, steeds na die noorde 
gerig. Asof gestuur deur 'n onsienlike 
Hand het die ossewawiele nie alleen 
spore van beskawing gegraveer op die 
bodem wat hulle deurkronkel het deur 
die duistere bosse, deur kloof en 
vlakte, na en in Angola nie, maar is 
die godsdienstige beginsels van die 
Bybel uitgesaai, en het menige meele- 
wende swarte uit sy bedreigde en 
onseker bestaan geleer, dat daar alleen 
in die teenwoordigheid van die Boere 
wat God vrees, ware geregtigheid en 
veiligheid en geluk te vinde was. Hulle 
weldoeners het hulle aangehang met 
vertroue en in menige konfrontasie met 
die barbarisme uit eie aeledere, gevlug 
het na die ,,waghéna”. Die enkelvoud is 
,moghêna'”. Die woord beteken eintlik 
,hulle wat verhewe is bo die menslike 
geknoei”. Op hierdie swerftog op soek 
na die gewaande vryheid, sou die jong 
Willem die onbeskryflike ontberinge 
moes verduur as deel van sy so nood- 
saaklike vorming vir die eise wat sy 
latere nuwe bekoorlike tuiste, naamlik 
Angola, aan hom sou stel. Hy was on- 
bewus van die prys van tyd, lewe en 
kragte aan 'n vreemde nie-maklik-assi- 
mileerbare nasie naamlik die Portugese 

nie. Sy vaste blik van die geloof was 
steeds noordwaarts tot waar dit God 
mag behaag, gerig om deur bloed, 
trane, liefde, lojaliteit aan 'n bodem te 
offer wat nooit eie sou word nie en na 
'n skamele 50 jaar se afwesigheid van 
die Angolaboere, skoon gestroop aan 
spore van blanke beskawing en tekens 
van orde en geregtigheid, bloedige 
speelterrein van wrede sataniese ter- 
roristiese magte te word. Waar eens 
Psalms en Gesange weerklink het, fluit 
onbeheerde Russiese koeëls. Waar die 
genadige dade van God vertel is onder 
die banier van die Boek, word die 
barmhartigheid van die dood gesoek 
teen die banier van barbarisme, onder 
aanvuring van die hamer en die sekel. 


Van boekonderrig was daar vir 
Willem weinig sprake op die trekpad. 
By die leeskennis wat hy aan vader- 
en moedersknie uit die Bybel geleer 
het, het Willem slegs drie maande in 
Angola katkisasie onderrig van sy latere 
veggeneraal en Boere leier, Andries 
Alberts, in die boereskooltjie te Hum- 
pata ontvang. Die katkisasie het die 
Bybellees, die Bybelgeskiedenis en die 
Kategismus, behels. 


Ten spyte van die kort en vlugtige 
onderrig wat hy ontvang, het Willem 
oor 'n groot Bybelkennis beskik en 
deur sy geniale opmerksaamheid 'n 
breë algemene kennis, veral op die 
staatkundige gebied bekom en kon 
hy ook goed lees en skryf. In sy onder- 
houdende gesprekke was hy oorheer- 
send, dominerend. |In sy standpunt- 
inname oortuigend en onaanvegbaar; sy 


reaksies vinnig en spontaan op die 


man af. Dat hy oor 'n vlugtige brein 
beskik het, was baie duidelik. 


Ondergetekende het die eer gehad 
om hom op sy oudag baie goed te ken 
en baie uit sy mond te verneem en hom 
in sy optrede te sien en mee te lewe, 
menige brief of ander aantekeninge in 
Portugees vir hom te skrywe, wat hy 
uit die vuis dikteer, terwyl hy in die 
vertrek heen en weer loop. In die ge- 
spreek het hy hom self goed gehelp 
met die Portugese taal. Hy was nie 
alleen welbekend onder die Portugese 
nie, maar ook gerespekteer en geliefd; 


'n huisvriend van die hoë staats- en 


militêrelui in Angola; wat op uitno- 
diging dae in gesprek met die Portu- 
gese kon deurbring. By seremoniële 
staats aangeleenthede of die besoek 
van hoogwaardigheidsbekleërs uit Por- 
tugal, is hy in die voorste gestoeltes 
as die eksemplaar van dapperheid en 
ridderlikheid van die mense van Angola 
geplaas. 


Reeds op gevorderde leeftyd, aan 
die einde van die sewentigs het ons 
nog te perd gaan koedoes jag. Dan 
was hy nog steeds die strenge sekure 
ruiter en militaris wat soos 'n laaistok 

IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


DS. P. J. J. VENTER. 
Met droefheid en 
dankbaarheid oor sy 
heengaan. Ons dank 
die Heer vir troue en 
ywerige werk in sy 
wingerd. Ons mis 
hom saam met almal 
wat hom lief en dierbaar was. 


M. Venter, 
kinders en kleinkinders. 
Parys. 


SUTHERLAND, Arthur Lawrence. 4 No- 
vember — elfjaar van eensame verlange, 
maar ek gun hom die rus, die Heer weet 
die beste. : 
Verlangende eggenote, 
Trien Sutherland, 
kinders en kleinkinders. 
Nietgedacht, 
P/a. SA. Leeu Park, 
Posbus 11346, 
Johannesburg 2000. 


RUTHVEN, George Diderik. Dit het die 
almatige God behaag om van ons weg 
te neem op 29 Junie 1976, my geliefde 
eggenoot, ons vader en grootvader in 
die ouderdom van 84 jaar, 6 maande en 
11 dae na 'n siekbed van 9: jaar waar- 
van die laaste 9 maande bedleënd was. 
Na 'n gelukkige huwelik van 60 jaar, 
sal ons hom altyd onthou vir sy troue 
sorg en soet herinnering wat hy ons 
nagelaat het. Ons gun hom die rus en 
vrede by ons hemelse Vader. 
Bedroefde eggenote, 
kinders, kleinkinders, 
en agterklinkinders. 
E, M. Ruthven. 
Groblersdal. 


Amptelike Berigte 


BEROEPE PREDIKANTE 
Aangeneem: 
Ds. J. H. Naudé van Potchefstroom- 
Suid na Noordrand. 
Ds. W. J. Steyn van Turffontein na 
Noordelike Pietersburg. 


Bedank: 
Ds. N. C. J. Brayshaw van Welkom na 
Vereeniging. 


Ds. D. F. Erasmus van Heilbron na 
Kroonstad. 

Ds. G. J. v. Staden van Magaliesburg 
na Lydenburg. 

Ds. T. Snyman van Lichtenburg-Oos na 
Joachim Prinsloo. 

Ds. C. J. A. Simpson van Durban-Suid 
na Rietspruit. 
Ds. H. J. Botes van Orkney/Stilfontein 
na Breyten/Carolina/Chrissiesmeer. 
Ds. D. J.A. G. du Toit van Tzaneen na 
Alberton. 

Ds. J. van Immerzeel van Carletonville 
na Krugersdorp-Wes. 

Ds. D. J. Smith van Newcastle na Ly- 
denburg. 

Ds. J. J. H. Engelbrecht van Edenvale 
na Durban. 


IN MEMORIAM 


— VERVOLG — 





BOTHA, J.C. B. In 
liefdevolle herin- 
nering aan my 
man na drie jaar 
van eensame dae 
wat verby is, dink 
ons terug aan 10 
Oktober 1973, toe 
my man plotseling 
deur die dood 
weggeroep is in 
die ouderdom van 
59 jaar en 4 maande. 

Soet is die herinneringe aan een wat 
ons lief het. Hom sal ons nooit vergeet 
maar altyd mis. 

Bedroefde eggenote 
Anaat Botha, 
kinders en kleinkinders. 





11e Laan, 
Wonderboom-Suid, 
Pretoria 0002. 


VAN TONDER, Josef Stephanus. Oor- 
lede 26 September 1975. In liefdevolle 
herinnering aan ons geliefde ontslape 
eggenoot, vader en grootvader J. $. van 
Tonder. 

Een jaar van onbeskryflike verlange. 
Ons gun hom egter die verlossing en 
rus, na onbeskryflike lyding. 

Om by my Here te wees is verreweg 
die beste. 

Duifie, 
kinders en kleinkinders. 
Muizenberg en Viljoenskroon. 

LEES! 


Afrika Verskeidenheid 
deur dr. A. P. J. van Rensburg 


Uitgegee deur H.A.U.M., Paul Kruger- 
straat 480, Pretoria 


Prys R10,80 


Toe ek hierdie dik boek van 350 blad- 
sie in die vakansietas gesit het om daar 
te lees vir resensiedoeleindes was dit 
met 'n sug: dit is te swaar en lywig vir 
vakansieleesstof. Toe ek dit deurgewerk 
het, was dit nie met 'n sug van verlig- 
ting dat ek dit deur het nie, maar dit 
was met die gedagte: nou, dit is 'n uit- 
stekende werk; dit was die moeite werd 
om soveel aandag en tyd daaraan te 
wy. Die skrywer moet geluk gewens 
en bedank word vir hierdie waarde- 
volle boek. Dit het net op die regte tyd 
wat die politieke verwikkeling en Afrika- 
probleme betref, verskyn. Elke volks- 
raadslid in die eerste plek en verder al- 
mal, wat belang in die moderne Afrika- 
kontinent, stel, moét dit lees. 


Die skrywer gee 'n geballanseerde, 
objektiewe oordeel, gegrond op 'n lys 
van publikasies oor die Afrika state en 
'n deeglike evaluasie van die Afrika 
leiers. 


Hy is seker die beste tuis in die pro- 
blematiek van Afrika, en 'n kenner by 
uitstek van die Afrika geskiedenis. 


Joh. Dreyer 


ae ME 


Sistematiese teologie 
deur Klaus Niimberger 


Moraviese Boekdepot Genadendal, 1975 
Pp 608 


Prys R4,90 


'n Volledige sistematies teologiese 
werk in Afrikaans. Hierdie unieke eerste 
kom dan nogal uit die pen van 'n Duits- 
sprekende. Hy kan hiermee geluk ge- 
wens word, veral as ons let op die hoë 
standaard van die werk. Mens hoef nie 
met alles wat 'n man skryf saam te 
stem, om waardering te hê vir die inte- 
griteit van sy denke nie. Dit is dan 
basies my gevoel oor hierdie boek. 


Dit is nie moontlik om 'n volledige 
bespreking van 'n boek van hierdie om- 
vang te gee nie. Daarvoor is daar te 
veel stof, en te veel vraagtekens. Maar 
die vraagtekens moet die leser nie af- 
skrik nie. Dit was juis die bedoeling 
van die skrywer om die vraagtekens 
duidelik na vore te haal sodat die teolo- 
giese gesprek kan voortgaan. 


Ek volstaan deur enkele opmerkings 
van die skrywer weer te gee, wat die 


LEES! 


bedoeling en draagwydte van die boek 
pragtig weergee. Die boek is bedoel as 
'n handleiding in die sin dat dit leiding 
gee ,,op 'n voorlopig nog onbekende 
pad, totdat die eerste selfstandige stap- 
pe gedoen kan word.” 


Die teologiese uitgangspunt (die 
voor-veronderstelling), is die volgende 
,ons het beslissings gevel ten gunste 
van 'n bestaans analitiese en teen 'n 
spekulatiewe metode... ten gunste 
van 'n uitgangspunt by die gedifferen- 
sieerde Woordgebeure... en teen 'n 
uitgangspunt by 'n monistiese openba- 
ringsbegrip, ten gunste van 'n teologie 
van onder” en ,,teen 'n teologie van bo” 


LEES! 


ten gunste van 'n ,,teologie van die 
kruis” en teen 'n ,,teologie van heerlik- 
heid”... ten gunste van 'n teologie 
van God se dinamiese liefdes-aktiwiteit 
en teen 'n teologie van statiese onto- 
logiese verhoudings en definisies; ten 
gunste van 'n teologie van eksistensiële 
betrokkenheid en teen 'n teologie van 
historiesering en van objektivering”. 


Uit hierdie selfwaardering is dit dui- 
delik dat Nirnberger 'n ,,moderne'” teo- 
loog is (of te wel dan 'n ,,post Barth- 
iaanse” teoloog). Lees die boek dus 
krities, maar lees dit. 


G.C.V. 





WILLEM ADRIAAN 
VENTER 


CO] van bladsy 30 


So regop in die saal sit en geen voor- 
werp of beweging in die bosse aan sy 
skerp waarneming ontsnap nie. Hy was 
'n uitstaande en 'n unieke skut vir wie 
die versorging en hantering van perd, 
saal en geweer aan 'n duisternis van 
eise moes voldoen en die perdry self 
tot 'n kuns ontwikkel het wat belaai 
was deur tradisionele reëls van be- 
hoorlikheid en ontoelaatbaarhede. 

Die hele lewenspatroon in die huis 
en daar buite het 'n vaste roetine ge- 
volg, In die skemering van die oggend 
het die kinders by vader en moeder in 
die kamer kom - sit, dan word daar 
boeke gevat: gelees, gebid en gesing. 
Van die Sondagoggend word 'n groot 
deel afgestaan aan Bybellees. Die preek 
wat die predikant hou of die ouderling 
lees, was nê die diens deeglik be- 
spreek. Ondergetekende het dit nog so 
ondervind as kind, dat nê die afsluiting 
van die diens, het daar 'n ongemaklike 
stilte van 'n minuut of twee geheers 
wat niemand anders durf breek nie, 
tot hy sê: ,ja, ek sien waarheen het 
die predikant gemik.” 

Tot op die laaste van sy kragte het 
Willem nog altyd sy selfstandigheid en 
identiteit as weerbare man prakties 
bewys en probeer uitleef. ,Andries, ek 
is net so 'n man soos julle!” het hy 
dikwels aan my gesê. Maar 'n onvol- 
tooide opstal op die nuwe plaas op die 
Sandbult van Chianje, vertel die slot- 
ver haal van hierdie legendariese fi- 
guur. Hier het hy 'n uur of meer voor 
sy sterwe die familie een vir een met 
'n omhelsing gegroet. 


(Word vervolg) 


Die Hervormer, Oktober 1976, bladsy 32 


HERVORMDE 
PREDIKANTSVROUE 


7] Van bladsy 25 


slag. Of die ouers van mev. Vos toe 
nog gelewe het, kan nie gesê word nie. 


,Deze droefheid (d.w.s. die 
droefheid veroorsaak deur die af- 
sterwe van sy moeder in sy afwe- 
sigheid) werd spoedig gematigd 
door de overgroote blijdschap van 
al mijne broeders, hunne vrouwen 
en kinderen, en veler mijner oudere 
goede vrienden, in welstand te 
ontmoeten, die allen, van hunne 
Zijde, hunne blijdschap over mijne 
onverwachte aankomst niet genoeg 
konden uitdrukken”, vertel ds. Vos 
oor die blye weersien van sy ge- 
liefdes. ,,Van alle kanten kwam 
men mij en mijne huisvrouw ver- 
welkomen. Verbaasd keek onze 
Woerdensche dienstmaagdover al 
den overvloed en de groote pracht, 
welke zij hier zag, en was ver- 
wonderd, dat zij (hetgeen zij niet 
gewoon was) hier mede in het 
gezelschap van Dames zitten moest 
(in afwesigheid van enige stand- 
verskille aan die Kaap). En daar 
zij bijZondere gaven van God ont- 
vangen had, om over God en Gods- 
dienst te spreken, werd zij spoedig 
door de vrienden van God zeer 
bemind.” 


(Word vervolg) 


Bestemming: 
Londen of OosLonden? 


Brittanje of 
Oes. HMeap, 
daar's geen ver- 
skil by Volkskas 
wanneer omvat- 
tende reisdienste 
ter sprake is nie. 
Volkskas se reis- 
dienste ry oral in 
Suid-Afrika en die wêreld deur saam met u. Die veel- 
sydige Volkskasman kan alles vir u beplan. 

Kaap die Goeie Hoop of Kaap Verde, Volkskas 
voorsien die volledige reisversekering. Reistjeks om 
u vakansiegeld veilig te hou vanaf Riviersonderend 
tot by Rio. En u paspoort vir groter genot enige plek 
in Suid-Afrika of oorsee kry u ook by Volkskas — u 
eie Diners Club-kaart. Kredietbriewe is geen pro- 
bleem by Volkskas nie. Ons sorg ook vir `n fooitjie- 
koevert wat kontant-en-klaar gepak is om u reis in 
die buiteland geriefliker te maak. 

Maak Volkskas u reisgenoot in u eie land en die 


wêreld deur. 
Meld 


(Geregistreerde Handelsbank) 








KMP 1680 /a 





Asu n sportgeesdrifige Is 
en u toerusting wil beskerm... 


Geniet die gerief van veelvuldige beskerming 
met die korttermyn-versekeringspolis wat die wydste 
dekking bied. 

Multiplex. 

Dit beskerm u besittings. Motor. Meubels. Klere. 
Swembadmasjinerie. Kinders se fietse. U kan selfs reël 
vir bykomende versekering vir u televisie ! 

Betaalbaar in gerieflike maandelikse premies. 

Multiplex. Dis 'n 
Santam-versekeringsplan. 


WYDSTE DEKKINGONDER 
EEN SAMBREEL 


M EEN EA EEN EEN EEN EEN EEN EEN HE Mi 
NAAM: 
ADRES: 


Santam Versekering Es) 


Stuur aan: Posbus 653, Kaapstad. BOOO. 
da sas/3ea NA 


